Fed Kashkari: Mungkin Kenaikan Kadar Faedah Kami Telah Menjejaskan Ekonomi

Kenaikan kadar faedah The Fed baru-baru ini mungkin telah memperlahankan inflasi,pertumbuhan gaji, pertumbuhan pekerjaan dan membahayakan ekonomi Amerika Syarikat, kata seorang ahli yang paling ‘dovish’ dalam The Fed iaitu Neel Kashkari.
“Mungkin ada lebih banyak masalah dalam pasaran buruh daripada apa yang kita jangka,” kata Presiden Fed cawangan Minneapolis ini apabila bercakap di sekolah perniagaan, Universiti Minnesota. “The Fed berkemungkinan telah membenarkan jangkaan inflasi bergerak lebih rendah.”
“Mungkin kenaikan kadar faedah kami telah menjejaskan ekonomi,” kata Kashkari yang beberapa kali menentang kenaikan kadar faedah tahun ini.
 Federal Reserve telah menaikkan kadar faedah dua kali tahun ini dan menurut anggaran bank pusat Jun lalu, ada satu lagi kenaikan kadar faedah tahun ini. Namun, pemain pasaran masih ragu dengan kenaikan kadar faedah Disember di mana potensi ketika ini adalah 31.3% seperti yang ditunjukkan oleh CME.
Dalam majlis berlainan seorang lagi ahli FOMC Lail Brainard berucap pada Selasa sebelum Kashkari yang telah melemahkan US dolar. “Kita mesti berhati-hati untuk mengetatkan polisi sehinggalah kita yakin inflasi di landasan tepat bagi mencapai sasaran kita,” kata Brainard.
“Kosnya tinggi untuk membawa inflasi kembali naik ke arah sasaran.” Saya percaya, adalah penting untuk kita lebih jelas dengan pergerakan inflasi melebihi sasaran ketika ini.”


Analisis GOLD – Faktor Ini Beri Potensi Emas Meningkat Semula

Dagangan emas mula menunjukkan corak kenaikan harga pada sesi Eropah hari ini selepas US dolar kembali bergerak susut semula dalam pasaran.
Pada carta harga XAU/USD yang mengukur nilai emas berbanding US dolar sebelum ini telah menunjukkan penurunan ketara sejak minggu lalu berikutan pengukuhan yang dipamerkan oleh US dolar.
Namun dengan laporan terbaru berkenaan bakal Presiden AS Joe Biden yang akan mengemukakan cadangan untuk rangsangan ekonomi lebih besar pada Khamis ini kembali mendorong pemulihan sentimen pasaran.
Pelabur mula memberi reaksi terhadap faktor tersebut dengan jangkaan untuk pemulihan ekonomi oleh pakej yang akan dilaksanakan telah membuat kesan penyusutan nilai US dolar sebagai mata wang safe-haven.
Harga pada awal sesi Asia semalam turun mencecah paras sokongan pada sekitar 1817.00 sebelum harga melonjak semula paras rintangan 1850.00.
 Namun kenaikan dilihat diteruskan pada Selasa di atas paras 1850.00 dan melepasi paras halangan Moving Average 50 (MA50) pada rangka masa 1 jam pergerakan harga di carta XAU/USD yang menjadi isyarat awal untuk trend bullish semula.
Kenaikan harga yang diteruskan dilihat akan menuju paras rintangan tumpuan pada 1875.00 sebelum menuju ke paras penting 1900.00 pula.
Sebaliknya jika harga membuat penurunan semula, paras sokongan yang dicecah harga semalam akan diuji sekali lagi untuk mencatatkan paras terendah terbaru.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Terkini USD Menjelang Data Inflasi AS

Dolar greenback mendaki lebih tinggi pada sesi Eropah ketika pasaran menantikan penerbitan data inflasi AS pada malam ini yang dijangka akan terus menunjukkan peningkatan.
Kemungkinan untuk penarikan rangsangan AS susulan unjuran hawkish daripada Federal Reserve (Fed) bulan lalu, telah memacu pengukuhan US dolar sejak beberapa minggu terakhir.
Bacaan data inflasi AS yang akan dikeluarkan pada sesi New York, akan diperhatikan oleh para pembuat dasar Fed untuk membuat penilaian lebih lanjut mengenai bila pengetatan akan mula dilakukan.
Ketika penulisan, indeks dolar diniagakan 0.1% lebih tinggi berbanding sekumpulan matawang utama pada 92.33.
 Dalam pada itu, kebimbangan terhadap peningkatan kes Covid-19 di seluruh dunia semakin meningkat, terutamanya apabila kes jangkitan di Amerika Syarikat turut menunjukkan kenaikan.
Hal ini menyebabkan kebanyakan matawang utama terus diperdagangkan di bawah tekanan, terutamanya matawang Asia.
Dolar Aussie bergerak di sekitar paras terendah enam bulan berbanding US dolar, di tengah jangkaan bahawa langkah sekatan di Sydney akan dilanjutkan berikutan lebih banyak kes jangkitan dicatatkan.
Sementara itu, matawang euro turut didagangkan susut selepas Presiden Bank Pusat Eropah (ECB), Christine Lagarde mengatakan bahawa strategi baru mereka menaikkan sasaran inflasi adalah indikasi bahawa tidak mungkin ada pengetatan moneter pramatang seperti yang dilihat pada masa lalu.


EUR/JPY Bergelut Untuk Kekalkan Kenaikan Harga Ke Paras Lebih Tinggi

Sentimen pasaran yang kembali pulih telah mendorong penyusutan pada nilai dagangan Yen Jepun pada permulaan pasaran minggu ini berikutan perkembangan positif ditampilkan pada laporan rundingan dagang antara Amerika Syarikat (AS) dan China.
Kementerian Perdagangan China menyatakan kesediaan untuk persetujuan sebahagian rundingan dagang bersama Amerika Syarikat dengan pelabur mengharapkan berterusan khabar yang baik bagi rundingan minggu ini.
Sementara itu, lewat sesi pasaran Asia hari ini menyaksikan peningkatan pada dagangan dolar Euro dipacu oleh bacaan data pengeluaran perindustrian di Jerman yang mencatatkan angka lebih tinggi berbanding jangkaan penurunan oleh pasaran.
Bacaan bagi bulan Ogos meningkat kepada 0.3% berbanding penurunan -0.4% pada bacaan terdahulu. Angka tersebut juga menandakan peningkatan bulanan pertama dalam pengeluaran industri sejak bulan Mei lalu.
Dapat dilihat pergerakan harga pada carta pasangan matawang EUR/JPY menunjukkan kenaikan sejak sesi Asia bermula sehingga bacaan data pengeluaran perindustrian Jerman dikeluarkan. Namun, momentum kenaikan harga pada awal sesi Eropah dilihat masih lemah.
 Jika kenaikan harga berjaya diteruskan, harga dijangka akan  menuju ke paras sekitar 118.500 untuk harga menguji zon SBR (support become resistance) tersebut.
Namun jika harga kembali membuat penurunan semula, paras support terdekat yang dilihat akan dituju harga adalah pada 117.500.
Penurunan lebih rendah bakal menguji semula zon support 117.100 yang masih gagal ditembusi selepas diuji beberapa kali pada dagangan minggu lalu.
Lihat gambar carta pasangan matawang EUR/JPY di bawah untuk rujukan teknikal analisis anda.


Analisis Teknikal USD/JPY – Timeframe H1 – 6/12/2018

Matawang USD didagangkan lebih lemah berbanding Yen pada dagangan hari ini setelah kebimbangan pelabur yang meningkat terhadap aset yang berisiko dan membuatkan permintaan terhadap matawang safe-haven memberi kelebihan kepada Yen. Namun, USD yang juga memegang status sebagai matawang safe-haven tidak dapat memanfaatkan situasi itu disebabkan kemerosotan pada hasil pulangan bon AS sekaligus menjejaskan nilai matawang tersebut. Namun, jika dilihat pada pergerakan harga pada chart USD/JPY, harga membuat kenaikan dari paras support 112.700 sehingga melepasi paras Magic Pivot dan menguji paras SBR (support become resistance) di paras 113.200 pada penghujung sesi pasaran New York.
Pada sesi pasaran Asia pagi ini pula, harga dilihat terus membuat penurunan melepasi paras Magic Pivot 113.022 sejak awal sesi pasaran Asia bermula. Penurunan harga terus disambung sehingga harga terlihat telah melepasi paras support 112.801 (MagicS1) dan bergerak di sekitar paras tumpuan harga pada 112.700 yang diuji pada minggu ini. Harga yang berjaya melepasi paras tersebut dilihat akan menuju ke paras 112.421 (MagicS2) untuk harga menguji zon major support pada chart USD/JPY yang diuji pada November lalu namun gagal ditembusi. Jika harga berjaya breakout paras tersebut, jangkaan harga akan mencecah ke paras ketinggian baru berkemungkinan ke paras 112.200 (MagicS3).
Namun, jika pergerakan harga sebaliknya menunjukkan kenaikan semula sehingga melepasi paras Magic Pivot 113.022 hari ini, jangkaan kenaikan harga seterusnya dilihat akan ke paras 113.402 (MagicR1). Kemudian, paras resistance yang berada sedikit tinggi iaitu pada 113.623 (MagicS2) dilihat turut menjadi tumpuan jika harga meneruskan kenaikannya. Sekiranya USD berjaya mengukuh berbanding Yen untuk melonjakkan harga ke paras lebih tinggi, pasaran akan menunggu reaksi harga pada zon major resistance di paras 114.003 (MagicR3) sama ada mampukah harga menembusi paras tersebut.
 Tumpuan pasaran malam ini adalah kepada data ADP NFP yang menjangkakan bilangan pekerja swasta akan meningkat dan data ini akan memberi petunjuk kepada laporan pekerjaan NFP pada Jumaat. Rujuk indicator Moshed Magic Line untuk melihat paras-paras penting pada chart USD/JPY supaya anda lebih jelas memahami pergerakan harga dalam pasaran seharian.

Paras support: 112.801, 112.421, 112.200.
Paras resistance: 113.402, 113.623, 114.003.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Pamer Kenaikan Uji Paras Ketinggian Dagangan Minggu Lalu

Sentimen pasaran risk-on kembali menyokong semula dagangan matawang pulangan tinggi seperti dolar Australia dan New Zealand sementara US dolar bergerak lemah.
Pasaran kembali ditenangkan selepas komen Penasihat Perdagangan White House Peter Navarro pagi semalam ditarik balik susulan kenyataan beliau bahawa perjanjian perdagangan US-China telah berakhir mencetuskan panik sementara di sesi Asia.
Kemudian sentimen pulih pasaran telah melihatkan dagangan dolar Australia meneruskan pengukuhan berbanding US dolar ke paras tertinggi mingguan pada carta AUD/USD.
Kenaikan ke paras tertinggi tersebut sekitar 0.69700 menguji resistance pada dagangan minggu lalu sebelum harga kembali turun semula dan menutup dagangan pada sesi New York sekitar paras 1.69300.
Penurunan harga di hujung sesi New York didorong oleh data PMI pembuatan dan perkhidmatan US untuk bulan Jun yang meningkat dan hanya sedikit sahaja tersasar dari jangkaan. Namun, pengukuhan yang dipamerkan US dolar dijangka hanya sementara ekoran sentimen risk-on pasaran akan terus melemahkan matawang US itu.
Sesi pasaran Asia pada Rabu melihatkan pergerakan perlahan harga pada carta AUD/USD namun menunjukkan sedikit kenaikan dan masih berada di atas paras sokongan Moving Average 50 (MA50) yang menyokong trend bullish harga.
 Kenaikan yang diteruskan dilihat akan menuju zon resistance di atas paras 0.70000 sebelum kenaikan lebih tinggi boleh mencapai paras sekitar 0.70800.
Namun jika penurunan harga berlaku, harga akan kembali turun semula menguji zon RBS (resistance become support) sekitar 0.69000.
Penurunan lebih rendah akan menuju pula zon support sekitar paras 0.68000 yang masih gagal ditembusi sepanjang dagangan Jun.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Kekal Bearish, Harga Turun Ke Paras Terendah 3 Minggu

Dagangan Pound Sterling terus pamerkan penurunan mengekalkan siri penurunan harga bagi 2 minggu berturut-turut ekoran ketidaktentuan Brexit.
Selepas rang undang-undang perjanjian Brexit yang diserahkan oleh Perdana Menteri UK Boris Johnson telah diluluskan oleh Parlimen UK, Pound tetap gagal mengukuh.
Ini adalah disebabkan kebimbangan para pelabur berikutan kelulusan undang-undang perjanjian tersebut turut melarang lanjutan rundingan dagang bersama Kesatuan Eropah sehingga penghujung tahun hadapan.
Pelabur meragui perjanjian dagang bersama EU bakal tercapai jika dilihat kepada tempoh masa yang amat singkat.
Dengan itu, penurunan harga pada carta pasangan matawang GBP/USD semalam telah mencecah paras terendah 3 minggu.
Harga yang bergerak di sekitar paras penting 1.30000 semalam menguji garisan halangan dinamik Moving Average 50 (MA50) pada rangka masa 1 jam pergerakan harga bagi carta GBP/USD.
Gagal melepasi ke paras lebih tinggi, harga kemudiannya telah turun lebih rendah melepasi paras 1.30000 dan juga zon RBS (resistance become support) tersebut. Penurunan mencecah lebih 100 pips ke paras sekitar 1.29100.
 Menyambung dagangan pada hari ini, harga bergerak mendatar di paras 1.29400 sepanjang sesi Asia bermula sehingga memasuki pasaran sesi Eropah.
Harga yang gagal melepasi garisan trendline dijangka akan meneruskan penurunan sehingga ke paras support sekitar 1.28200. Penurunan lebih rendah dijangka menuju pula paras 1.27700.
Namun jika kenaikan harga berlaku, harga yang melonjak melepasi paras tumpuan 1.30000 bakal meneruskan kenaikan menuju zon SBR (support become resistance) pada 1.31000.
Kenaikan lebih tinggi akan menguji pula zon SBR lebih tinggi di paras 1.33000 sebelum paras resistance pada ketinggian 1.35000 menjadi destinasi kenaikan harga yang lebih tinggi.
Pergerakan harga berkemungkinan perlahan berikutan pasaran bercuti sempena perayaan hari Natal di seluruh dunia.
Lihat gambar carta pasangan matawang GBP/USD di bawah untuk rujukan analisis teknikal anda.


Pandangan Kalendar Ekonomi Mingguan 2 – 6 Mei 2016

Dollar Amerika Syarikat merudum sedikit dan Yen menjadi bintang yang bersinar pada minggu penutup April. Ucapan Presiden ECB Mario Draghi, keputusan kadar di Australia, dan data ekonomi Amerika Syarikat yang membina menjelang laporan Non-Farm Payroll; semuanya dijangka menjadi pemacu utama pergerakan pasaran minggu ini.
Sedikit ulasan minggu lepas:
Federal Reserve AS mengekalkan kadar tidak berubah dan walaupun kenyataan media adalah lebih optimistik, Feds seolah-olah tidak tergesa-gesa untuk kenaikan kadar pada bulan Jun ini. Ini memberi kesan kepada Dollar dan laporan KDNK (GDP) terbaru AS yang mengecewakan juga tidak membantu sama sekali. Yen bangkit keras terkesan daripada kekurangan dasar pelonggaran baru dari BoJ dengan penurunan yang amat ketara dalam nilai tukaran USD/JPY. Euro juga bangkit tetapi dipenuhi rintangan, manakala harga minyak memberi rangsangan kepada Dollar Kanada.
Berikut adalah agenda utama dalam kalendar Forex minggu ini:
Jom kita lihat:
Isnin, 10:00 Malam
Ucapan Presiden ECB:  Presiden ECB Mario Draghi akan berucap di Frankfurt. Beliau boleh merujuk kepada kritikan dari Jerman baru-baru ini, bahawa kadar rendah ECB telah memerah penyimpan. Encik Draghi mempertahankan dasar ini yang memastikan kos pinjaman rendah dan berkata strategi ini terbukti berkesan. Encik Draghi juga menggesa kerajaan Euro-Zone untuk membantu meningkatkan ekonomi yang lembap di rantau ini kepada asas yang lebih kukuh melalui pembaharuan ekonomi. Turun naik pasaran adalah dijangka.
ISM PMI Pembuatan AS:  Sektor pembuatan AS mengumpulkan segenap kekuatannya pada bulan Mac, di tengah-tengah peningkatan mendadak dalam tempahan baru. Indeks ISM meningkat dari 49.5 mata kepada 51.8 mata pada bulan Mac. Bacaan adalah lebih baik daripada angka 50.8 mata yang diharapkan oleh pasaran. Indeks pekerjaan menurun kepada 48.1 mata daripada 48.5 mata sebulan lebih awal, tetapi tempahan baru melonjak kepada 58.3 mata daripada 51.5 mata. Tambahan pula, indeks harga yang dibayar meningkat kepada 51.5 mata daripada 38.5 mata, melebihi jangkaan. Mac adalah bulan pertama berlakunya pengembangan dalam aktiviti pembuatan sejak Ogos 2015. Indeks ini dijangka menurun sedikit kepada 51.6 mata pada kali ini.
Selasa, 9:45 Pagi
Caixin PMI Pembuatan China:  Sektor pembuatan China berada dalam penguncupan menurut laporam bebas Caixin. Keadaan dilaporkan bertambah baik. Kenaikan daripada 49.7 mata kepada 49.8 mata adalah dalam jangkaan. Ini mempunyai kesan yang besar ke atas Dollar Australia dan juga pada matawang lain ekoran China merupakan ekonomi ketiga terbesar dunia.
Selasa, 12:30 Tengah Hari
Keputusan Kadar Australia:  Reserve Bank of Australia mengekalkan kadar tunai rasmi pada rekod rendah 2% untuk 10 mesyuarat berturut-turut. Gabenor RBA Glenn Stevens menyatakan bahawa kadar inflasi yang rendah akan mempengaruhi satu lagi penurunan kadar untuk meningkatkan aktiviti ekonomi. Keputusan itu telah dijangka secara meluas. RBA kelihatan agak kurang bimbang mengenai prospek global manakala ekonomi domestik terus stabil berikutan ledakan pelaburan dalam sektor perlombongan. Tiada perubahan dijangka pada kali ini.
Rabu, 6:45 Pagi
 Data Pekerjaan NZ:  Pasaran buruh New Zealand pulih pada suku terakhir 2015, setelah pengangguran menjunam ke paras terendah dalam enam tahun sebanyak 5.3% daripada 6% pada suku ketiga. Walau bagaimanapun, penurunan mendadak dalam pengangguran juga telah dipengaruhi oleh penurunan 0.2% dalam penyertaan pasaran buruh. Tenaga kerja New Zealand meningkat sebanyak 0.9% kepada 2,369,000 pada suku tersebut. Penganalisis menjangka pengangguran meningkat kepada 6.1% dan pertumbuhan pekerjaan meningkat 0.8%. Gaji sektor swasta meningkat sebanyak 0.4%, sedikit lebih rendah daripada kenaikan 0.5% yang dijangkakan. Pasaran pekerjaan New Zealand dijangka meningkat sebanyak 0.6% pada suku pertama, manakala kadar pengangguran dianggarkan meningkat kepada 5.5%.
Rabu, 8:15 Malam
ADP ‘Non-Farm Employment Change’ AS:  Sektor swasta AS menambah 200 ribu pekerjaan pada bulan Mac, menewaskan jangkaan 195 ribu. Angka pekerjaan swasta pada Februari telah disemak turun kepada 205 ribu daripada laporan asal kenaikan sebanyak 214 ribu. Laporan ADP datang menjelang laporan pekerjaan utama dari Jabatan Buruh AS, yang termasuk kedua-dua pekerjaan sektor awam dan sektor swasta. Sektor swasta AS dijangka menambah 205 ribu pekerjaan baru pada bulan April.
Rabu, 10:00 Malam
ISM PMI Bukan Pembuatan AS:  Indeks ISM PMI Bukan Pembuatan AS meningkat kepada 54.5 mata pada bulan Mac berbanding 53.4 mata pada bulan sebelumnya, meningkat lebih daripada ramalan 54.1 mata. Bacaan menunjukkan sektor bukan pembuatan adalah dalam pengembangan selama 74 bulan. Walau bagaimanapun, angka-angka positif indeks PMI bukan pembuatan telah menurun sejak memuncak pada Julai 2015, di mana indeks kekal tinggi pada paras tertinggi pelbagai tahun 60.3 mata. Laporan itu menunjukkan keadaan perniagaan yang kebanyakannya positif, ekonomi yang stabil dan akan terus perlahan dalam pertumbuhan yang stabil. PMI bukan pembuatan dijangka mencatat kenaikan kepada 54.9 mata pada bulan April.
Rabu, 10:30 Malam
Inventori Minyak AS:  Inventori minyak AS meningkat sebanyak 2 juta tong minggu lalu, mencapai puncak sepanjang masa 540.6 juta tong. Harga minyak meningkat kira-kira 3%, mencecah paras tertinggi baru tahun 2016 selepas Dollar AS menjadi lemah apabila Federal Reserve AS mengumumkan bahawa ia akan mengekalkan kadar tidak berubah. Penganalisis menjangkakan peningkatan sebanyak 1.4 juta tong. Ahli ekonomi percaya pertambahan dalam inventori baru-baru ini, adalah juga didorong oleh kelemahan Dollar.
Khamis, 8:30 Malam
Tuntutan Pengangguran AS:  Bilangan rakyat Amerika yang memfailkan tuntutan baru untuk bantuan pengangguran meningkat minggu lepas kepada 257 ribu, tetapi masih kekal pada tahap yang terendah dalam sejarah selaras dengan pasaran buruh yang teguh. Jumlah tuntutan meningkat sebanyak 9 ribu daripada minggu sebelum ini, selari dengan ramalan pasaran. Pasaran buruh terus mencatatkan pertumbuhan sihat walaupun terdapat kebimbangan mengenai kelembapan yang lebih luas dalam pertumbuhan ekonomi AS pada awal 2016. Jumlah tuntutan baru dijangka mencecah 261 ribu pada minggu ini.
Jumaat, 8:30 Malam
Data Pekerjaan Kanada:  Pasaran buruh Kanada menambah 40,600 pekerjaan pada bulan Mac, mengurangkan kadar pengangguran daripada 7.3% pada bulan Februari kepada 7.1%. Ini adalah kenaikan bulanan terbesar sejak Oktober 2015. 35,300 jawatan adalah sepenuh masa, 65,100 jawatan telah diwujudkan dalam sektor swasta, kedudukan sektor awam menurun sebanyak 2,600 jawatan dan 74,700 jawatan baru adalah dalam sektor perkhidmatan. Kadar pengangguran belia pula merangkak kepada 13.4% pada bulan lepas, daripada 13.3% pada Februari. Laporan itu juga menunjukkan bahawa jawatan bekerja sendiri di seluruh Kanada meningkat sebanyak 22 ribu pada bulan lepas, manakala jumlah bersih pekerjaan meningkat sebanyak 62,600 jawatan. Kali ini pasaran buruh Kanada dijangka berkembang dengan hanya 200 pekerjaan, manakala kadar pengangguran dijangka meningkat kepada 7.2%.
‘Non-Farm Payroll’ (NFP) AS:  Laporan pekerjaan bulanan AS menunjukkan perkembangan yang kukuh pada bulan Mac, dengan kenaikan gaji yang menunjukkan ekonomi kekal berdaya tahan dan memberi isyarat kepada Feds untuk meneruskan dengan pelan kenaikan kadar secara beransur-ansur. Pekerjaan sektor bukan perladangan (NFP) meningkat 215 ribu pada bulan Mac berikutan tambahan 242 ribu pada bulan sebelumnya. Purata pendapatan setiap jam menokok tujuh sen. Walau bagaimanapun, kadar pengangguran meningkat kepada 5.0% daripada tahap terendah lapan tahun sebanyak 4.9% yang dicatatkan pada Februari. Feds menurunkan tinjauan ekonominya dalam keadaan harga minyak yang murah dan Dolar yang kuat, dengan berkata ianya adalah wajar untuk “meneruskan dengan berhati-hati dalam dasar menyesuaikan diri.” Angka positif pada bulan Mac menunjukkan trend positif dalam ekonomi Amerika Syarikat. Pertumbuhan bulanan dalam sektor bukan perladangan dijangka mencecah 206 ribu dan kadar pengangguran kekal pada 5% dalam laporan kali ini.
** Semua masa dalam waktu Malaysia dan yang sewaktu dengannya GMT +8


Analisis GOLD – Kejutan Di Awal Julai, Emas Terjun Bawah $1,800!

Di penutup dagangan Jun, komoditi emas didagangkan lemah sekitar paras terendah satu setengah bulan semalam (Khamis) dengan mengalami suku terburuk sejak suku pertama 2021.
Situasi lebih buruk buat emas apabila terus mengalami kejatuhan nilai yang ketara pada hari ini (Jumaat) melepasi paras harga $1,800 untuk permulaan dagangan Julai yang suram.
Terbitan bacaan data teras indeks harga perbelanjaan peribadi pengguna Amerika Syarikat (AS) pada sesi New York semalam telah membuatkan US dolar melemah dan mendorong harga emas melonjak seketika, namun emas kembali susut semula menuju dagangan ke penghujung sesi.
Emas yang dianggap sebagai lindung nilai inflasi kebiasaannya mendapat tarikan pelabur dalam suasana pasaran yang berisiko, tetapi pendirian Federal Reserve (Fed) yang hawkish ingin meneruskan kenaikan kadar faedah pada mesyuarat selanjutnya dilihat mempengaruhi logam kuning itu melemah.
Perhatikan pergerakan harga pada carta XAU/USD yang mengukur nilai emas berbanding US dolar, harga pada sesi New York semalam dilihat melonjak ke paras 1825.00 selepas mencecah paras terendah baru sekitar 1803.00.
Namun, harga yang melonjak gagal melepasi paras halangan Moving Average 50 (MA50) pada rangka masa 1  jam sebelum harga yang bersambung pada dagangan hari ini dilihat telah meneruskan penurunan di sesi Asia bersambung ke sesi Eropah sehingga melepasi paras penting 1800.00.
Paras 1800.00 tersebut yang dijangka menjadi zon support buat harga telah ditembusi dan menunjukkan isyarat pergerakan bearish yang lebih jelas buat dagangan emas yang turut mencatatkan paras terendah terbaru 6 minggu.
 Dengan corak yang dipaparkan, harga emas dijangka meneruskan penurunan lebih rendah lagi dengan sasaran seterusnya akan menguji zon sekitar 1785.00 atau boleh mencecah sehingga ke paras 1760.00 jika kejatuhan harga berterusan.
Paras sasaran 1760.00 tersebut kali terakhir diuji adalah pada Disember tahun lalu, sekaligus mencatatkan paras terendah terbaru 6 bulan jika harga emas susut ke sekitar tersebut.
Dengan corak kecenderungan penurunan emas ini, sukar untuk pelabur menjangkakan untuk peningkatan semula harga pada waktu terdekat ini, namun tidak mustahil situasi tersebut boleh berlaku.
Jika harga emas kembali pamerkan lonjakan semula di atas paras 1800.00, zon 1810.00 akan menjadi tumpuan diuji selain harga juga dijangka menguji paras halangan MA50 sebelum memberi isyarat untuk perubahan trend semula jika melepasinya.
Kenaikan lanjut harga seterusnya dilihat akan kembali menguji rintangan 1830.00, antara paras yang menjadi tumpuan penting pada dagangan beberapa minggu kebelakangan ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Risiko Perang Dagang AS-China Kukuhkan Yen, USD/JPY Catat Penurunan 140 Pips!

Sesi pasaran yang berisiko sejak semalam memperlihatkan pengukuhan pada matawang safe-haven terutamanya Yen dan Swiss franc.
Faktor yang menyebabkan kebimbangan para peserta dalam pasaran adalah berkaitan laporan keraguan oleh China untuk perjanjian perdagangan jangka masa panjang bersama Amerika Syarikat akan dicapai. China juga menyatakan bahawa mereka tidak mahu berkompromi dengan perubahan struktur yang besar.
Risiko perang dagang tersebut turut menekan dagangan dolar USD yang sebelumnya telah bergerak lemah dalam pasaran susulan penurunan kadar kali ketiga oleh Fed pada mesyuarat FOMC.
Dan pada hari ini juga, dolar USD kekal didagangkan berisiko menjelang laporan data pekerjaan NFP Amerika Syarikat yang akan dikeluarkan pada sesi pasaran New York.
Melihatkan pergerakan harga pada carta pasangan matawang USD/JPY, harga telah menjunam sekitar 140 pips sejak dua hari yang lalu.
Harga yang mencatatkan kenaikan melepasi paras resistance 109.000, mencatatkan paras ketinggian terbaru dua bulan hampir mencecah paras 109.300. Kemudiannya harga kembali melakukan penurunan sehingga ke paras zon support pada 107.900.
 Penurunan tersebut juga telah berjaya menembusi paras support dua minggu yang lalu pada 108.300 sebelum meneruskan penurunan 40 pips lebih rendah.
Dengan risiko yang kekal berlegar dalam pasaran, dan keputusan data NFP yang lemah pada malam ini bakal menambahkan tekanan buat dolar USD dan turut mendorong penurunan lebih rendah harga ke paras terendah yang terbaru.
Sebaliknya, jika harga kembali melonjak dari zon support 107.900, kenaikan harga akan menguji semula paras 108.300 yang membentuk zon SBR (support become resistance) pada carta harga USD/JPY.
Dengan momentum lebih kukuh, harga mampu mencapai kenaikan lebih tinggi berkemungkinan kembali semula ke paras resistance pada 109.00.
Lihat gambar carta pasangan matawang safe-haven USD/JPY di bawah untuk rujukan teknikal analisis anda.


USD/JPY Catat Paras Terendah Terbaru Lagi Sejak Januari, Cecah Paras 106.800

Sentimen pasaran kekal berisiko sementara pelabur menantikan pertemuan antara Presiden Donald Trump dan Presiden Xi Jinping dari China dalam persidangan kemuncak negara G20 di Jepun penghujung minggu ini.
Dengan itu, matawang safe-haven Yen lebih memanfaatkan situasi ini untuk mengukuh berbanding USD yang kekal lemah sejak minggu lalu selepas intonasi dovish oleh bank pusat Fed pada mesyuarat FOMC.
Pergerakan harga pada carta pasangan matawang USD/JPY dilihat terus mencatatkan penurunan menyambung momentum penurunan sejak minggu lalu ditambah lagi dengan risiko ketegangan geopolitik antara Washington dan Tehran.
Harga dilihat lebih mendatar pada dagangan semalam berlegar di sekitar paras Magic Pivot pada indicator Moshed Magic Line semalam.
Namun, dagangan yang bersambung pada sesi Asia hari ini dilihat mula meneruskan kembali momentum penurunan minggu lalu apabila harga dibuka rendah dari paras Magic Pivot 107.355 hari ini membuat penurunan ke paras terendah yang baru melepasi ketiga-tiga paras support pada indicator Moshed Magic Line hari ini.
Harga mencapai paras terendah baru pada support 106.800 sebelum kembali pantul membuat kenaikan semula menuju ke paras support MagicS1 sehingga bersambug dagangan pada sesi Eropah hari ini.
Terlihat kenaikan harga menguji zon SBR (support become resistance) di sekitar paras support MagicS2. Jika harga meneruskan semula, paras Magic Pivot hari ini akan diuji harga untuk ke paras lebih tinggi.
 Sebarang perkembangan positif menjelang rundingan dagang akan kembali melonjakkan harga berkemungkinan melepasi paras resistance pada indicator Moshed Magic Line hari ini sebelum menuju ke paras 107.900 untuk menguji zon SBR tumpuan sebelum ini.
Namun, berkemungkinan harga akan kembali turun semula dan cuba mengatasi paras terendah yang dicecah hari ini dan meneruskan penurunan ke paras terendah yang baru sejak dagangan Januari lalu.
Lihat gambar carta harga bagi pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 107.178, 107.067, 106.890.
Paras resistance: 107.466, 107.643, 107.754.
Team INTRADAY menggunakan bacaan dan carta forex dari Broker SaracenMarkets.


Mampukah GBP/JPY Kekalkan Pengukuhan Susulan Amaran Barnier?

Matawang safe-haven Yen Jepun dan Swiss franc menunjukkan pengukuhan pada sesi pasaran Asia Rabu berikutan terdapat risiko pada perkembangan terbaru rundingan dagang antara Amerika Syarikat dan China.
Memetik kenyataan oleh bekas Timbalan Menteri Perdagangan China, Wei Jianguo, Beijing tidak akan bersetuju untuk menandatangani perjanjian perdagangan jika Amerika Syarikat tidak memenuhi kehendak pembatalan tarif yang dikenakan.
Berikut telah menimbulkan kebimbangan dalam kalangan pelabur dalam pasaran dan kembali berwaspada dengan kemungkinan pergolakan rundingan bakal kembali.
Dengan itu dapat dilihat Yen mengukuh pada sesi Asia hari ini memberi tekanan terhadap matawang-matawang utama yang lain.
Turut membuat penurunan harga adalah pada carta harga pasangan matawang GBP/JPY.
Matawang Pound Sterling didagangkan stabil pada awal minggu dengan perkembangan semasa bagi tinjauan undian pilihan raya masih kekal didahului oleh parti konservatif kerajaan Perdana Menteri UK Boris Johnson.
Namun, pelabur turut berhati-hati apabila kenyataan oleh Ketua Perunding Brexit Kesatuan Eropah (EU) Michel Barnier seakan memberi amaran yang baru.
 Beliau berpendapat rundingan bersama UK pada masa hadapan akan menjadi lebih rumit dengan penambahan permintaan dari pihak UK. Tegas beliau, sebarang permintaan yang tidak adil tidak akan diterima demi menjaga kepentingan EU.
Secara teknikal, harga pada carta GBP/JPY menunjukkan pergerakan menaik semalam bergerak lebih tinggi dari garisan sokongan Moving Average 50 (MA50) sehingga mencecah paras ketinggian pada 140.700 yang berada pada zon SBR (support become resistance).
Namun harga kembali membuat penurunan dari paras ketinggian tersebut pada sesi Asia pagi ini berikutan sentimen berisiko pasaran kembali memberi kelebihan terhadap dagangan Yen.
Jika harga berjaya membuat penurunan lebih rendah melepasi MA50 dan paras terendah mingguan, penurunan harga mampu mencecah sehingga ke paras sekitar support pada 139.200.
Namun, jika penurunan harga sekadar pembetulan harga (correction), harga bakal meneruskan kenaikan lebih tinggi melepasi zon SBR 140.700.
Kenaikan lebih tinggi dijangka menuju paras resistance pada ketinggian 141.300 mencatatkan paras tertinggi dua minggu.
Lihat gambar carta pasangan matawang GBP/JPY di bawah untuk rujukan teknikal analisis anda.


Pengukuhan Matawang Utama Terbantut Ekoran Kebangkitan USD

Raja matawang US dolar kembali mencatat peningkatan ketika pasaran memasuki sesi Eropah, menyebabkan kebanyakan matawang utama menghentikan keuntungan mereka menjelang penerbitan data PMI perkhidmatan AS pada malam ini.
Indeks dolar yang mengukur kekuatan dolar greenback berbanding sekumpulan utama meningkat lebih tinggi ke sekitar harga 91.30, selepas sesi Asia yang menyuramkan.
Dolar kiwi sedikit susut dari paras ketinggian dua minggu selepas dipacu oleh jangkaan optimis daripada penganalisis bahawa Reserve Bank of New Zealand (RBNZ) akan mula meningkatkan kadar faedah pada tahun ini selepas melihat bacaan data keyakinan perniagaan yang memberangsangkan.
Sementara itu, dolar Aussie turut mengurangkan keuntungannya selepas melonjak paras tertinggi satu minggu, susulan keputusan mesyuarat polisi Reserve Bank of Australia (RBA) yang menyaksikan kadar faedah kekal di tahap terendah 0.10%.
 Dolar Kanada juga merosot setelah meraih peningkatan ekoran pengukuhan harga minyak mentah dunia di tahap tertinggi 3 tahun selepas mesyuarat OPEC+ berakhir tanpa kesepakatan.
Mengikuti perkembangan matawang Eropah, pengumuman Perdana Menteri UK, Boris Johnson untuk menghapuskan semua sekatan coronavirus pada 19 Julai, telah memacu lonjakan dagangan pound.
Bagaimanapun, dengan kebangkitan semula US dolar pada sesi Eropah, menyebabkan matawang itu kembali menyusut.
Selain itu, matawang euro gagal mengekalkan keuntungan yang diraih dan diperdagangkan lebih rendah menjelang penerbitan data sentimen ekonomi Jerman tinjauan ZEW pada hari ini.


Ekonomi A.S Semakin Mengecut? Data PMI Terkini Buatkan Pasaran Kian Khuatir!

Aktiviti pembuatan A.S. merosot ke paras terendah dalam hampir tiga tahun pada Mac berikutan pesanan baharu terus menguncup, dan aktiviti boleh terus menurun di tengah-tengah keadaan kredit yang mengetatkan.
Institut Pengurus Pembelian (PMI) yang diterbitkan oleh ISM menunjukkan kejatuhan kepada 46.3 bulan lepas, bacaan terendah sejak Mei 2020, daripada 47.7 pada Februari. Ahli ekonomi yang ditinjau oleh Reuters telah meramalkan indeks menurun kepada 47.5. Ini membawa indikasi pengecutan dalam ekonomi A.S.
Ia adalah bulan kelima berturut-turut PMI kekal di bawah ambang 50, yang menunjukkan penguncupan dalam pembuatan. Industri pembuatan berkembang pada kadar tahunan 4.5% pada suku keempat, berdasarkan laporan minggu lepas. Laporan bulan lepas juga menunjukkan tempahan untuk barangan modal tidak termasuk pesawat memperoleh keuntungan kecil pada Februari seperti juga pengeluaran pembuatan.
Peningkatan kos pinjaman oleh The Fed dalam rangka menentang inflasi yang tinggi telah menyejukkan permintaan untuk barangan telah memberi impak. Permintaan mungkin mendapat tekanan berikutan kegagalan dua bank serantau baru-baru ini, yang menekankan sektor kewangan.
 Bank telah mengetatkan piawaian pinjaman, yang boleh menyukarkan perniagaan kecil dan isi rumah untuk mengakses kredit.
Menurut analisis Goldman Sachs, sektor pembuatan boleh terjejas teruk oleh penurunan dalam kredit bank kerana firma bergantung pada pinjaman bank untuk modal kerja atau untuk membiayai perbelanjaan modal.
Sub-indeks pesanan baharu tinjauan ISM yang berpandangan ke hadapan turun kepada 44.3 bulan lepas daripada 47.0 pada Februari. Ukuran tinjauan bagi penghantaran pembekal merosot kepada 44.8 daripada 45.2 pada Februari.
The Fed pada bulan lepas menaikkan kadar faedah semalaman sebanyak satu perempat daripada mata peratusan, tetapi menunjukkan ia berada di ambang menghentikan kenaikan selanjutnya dalam kos pinjaman kerana kegawatan pasaran kewangan. Bank pusat A.S. telah menaikkan kadar dasarnya sebanyak 475 mata asas sejak Mac lalu daripada paras hampir sifar kepada julat 4.75%-5.00% semasa.
Permintaan yang lemah menyebabkan kilang tidak mempunyai insentif untuk menambah pekerjaan. Kajian soal selidik bagi pekerjaan kilang turun kepada 46.9 daripada 49.1 pada Februari.


Ini Sebab Kenapa GBPUSD Menjunam Hampir 600 Pips Jam 7 Pagi Tadi

Yen menguat pada Jumaat kerana permintaan yang semakin melonjak terhadap matawang ‘safe-haven’ berikutan kejatuhan mendadak Pound. Pasaran dilihat semakin bimbang terhadap komen Theresa May yang akan memulakan langkah formal untuk meninggalkan Kesatuan Eropah menjelang Mac tahun depan.
GBP/USD berada dibawah tekanan selepas Theresa May mengatakan bahawa Bank of England menggunapakai dasar kewangan yang longgar.
GBP/USD, 30 minit
 GBP/USD menurun 1.56%, manakala USD/JPY, AUD/USD dan EUR/USD juga dicatat menurun.
Pound menjunam ke paras terendah dalam tempoh 31 tahun dan hal ini membuktikan kerisauan pasaran terhadap kenyataan May sebelum ini. May sebelum ini mengesahkan bahawa Artikel 50 akan dilaksanakan pada suku pertama tahun 2017. Dan perkara ini bukanlah sesuatu yang begitu mengejutkan apabila perkara ini pernah menjadi rumors beberapa kali sebelum May mengesahkannya pada Isnin lalu.
Penurunan tajam hari ini menunjukkan bahawa pasaran tidak lagi mempunyai selera untuk membeli GBP sehingga Brexit benar-benar reda.
Terbuktilah bahawa Brexit mendatangkan ‘perang matawang’ paling besar dalam sejarah dunia sekali gus menjangkakan kelemahan ekonomi pada bulan-bulan yang akan datang.


Harga Minyak Kembali Bernafas Setelah Jatuh Sepanjang Minggu Ini

Harga minyak kembali pulih selepas mengalami kejatuhan dalam sesi dagangan Asia pada hari Khamis. Peningkatan kembali harga minyak didorong oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu.
Minyak mentah WTI (West Texas Intermediate) bagi kontak penghantaran Disember naik sebanyak 0.20% kepada $55.44 setakat jam 5.00 petang. Harga semasa kini masih bergerak di bawah paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini naik sebanyak 0.26% kepada $62.00 setong setakat jam 5.00 petang. Harga kini tersasar daripada harga tertinggi 2 setengah tahun lalu iaitu pada $64.65 setong.
Harga minyak jatuh 4 hari berturut-turut sehingga awal pagi Khamis berikutan peningkatan inventori minyak mentah U.S dan pengeluaran domestik pada minggu lepas.
 Berdasarkan laporan Energy Information Administration (EIA), inventori minyak mentah U.S meningkat sebanyak 1.9 juta tong kepada 459 juta tong bagi minggu berakhir pada 10 November. Peningkatan ini merupakan peningkatan 2 minggu berturut-turut. Berbeza dengan jangkaan penganalisis yang mensasarkan kejatuhan sebanyak 2.2 juta tong.
Pengeluaran minyak domestik meningkat 25,000 tong setiap hari kepada 9.645 juta tong. Pengeluaran minyak mentah U.S telah naik 15% sejak mencatat paras terendah pada pertengahan 2016.
Menurut penganalisis, kejatuhan harga untuk menjunam lebih terhalang oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.


USD Susut! Sentimen Pasaran Dah Pulih Ke?

Sentimen berisiko sedikit reda, di mana US dolar mengurangkan keuntungannya selepas mencapai paras ketinggian sejak awal April dan memacu kenaikan sederhana matawang utama.
Hasil bon perbendaharaan AS 10 tahun juga melonjak ketara dengan kembali ke tahap 1.3%, menandakan penurunan dalam permintaan terhadap safe-haven.
Indeks dolar yang mengukur kekuatan dolar greenback berbanding sekumpulan matawang utama diniagakan pada 92.82 selepas susut dari paras ketinggian tiga setengah bulan 93.19 yang dicapainya pada hari Rabu.
Walaupun begitu, raja matawang itu kekal didagangkan kukuh berbanding pesaing utama yang masih lagi berlegar di tahap terendah.
 Tumpuan utama pasaran pada hari ini ditumpukan kepada mesyuarat polisi Bank Pusat Eropah (ECB), yang mana ia dijangka akan mengekalkan dasar monetarinya tidak berubah dan memperkenalkan pelaksanaan strategi baru bank pusat.
Matawang euro didagangkan di sekitar harga 1.1780 berbanding greenback, bangkit dari paras terendah tiga setengah bulan yang dicatatkan pada sesi sebelum ini.
Sementara itu, matawang pound juga kembali pulih dari paras terendah lima setengah bulan yang dicapainya pada Selasa, dengan kebimbangan terhadap peningkatan berterusan kes coronavirus terus membelenggu sentimen terhadap matawang itu.
Matawang Asia, dolar Aussie didagangkan stabil setelah jatuh ke paras terendah lapan bulan pada hari Rabu setelah separuh daripada penduduk Australia kini di bawah pelaksanaan sekatan coronavirus.
Dolar Kanada kembali meningkat setelah harga minyak mentah dunia memaparkan pemulihan susulan kejatuhan yang dicatatkan pada awal minggu, sekaligus membawanya didagangkan lebih tinggi berbanding USD.


Data Tempahan US Durable Goods Merosot 0.7% Pada April

Tempahan ‘durable goods‘ teras (core-durable goods) pada April merosot 0.7% berbanding jangkaan pasaran yang lebih tinggi iaitu kenaikan 1.4% pada tempoh tersebut. Bacaan yang dicatatkan pada bulan sebelum itu ialah kenaikan 2.3% yang telah dikaji semula.
Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Manakala dalam data yang lebih penting iaitu tempahan core-durable goods yang tidak termasuk barangan seperti pengangkutan merosot 0.4% pada tempoh sama berbanding jangkaan kemerosotan sebanyak 0.2%. Kemerosotan ini begitu rendah berbanding data sebelum ini yang merekod kenaikan 0.8%.
 Tempahan barang modal yang tidak termasuk pesawat tidak berubah dari kenaikan 0.2% dengan kenaikan tahuna kali ini berjumlah 1.3%.
Penghantaran juga merosot 0.3% pada April dan telah merekod kejatuhan tiga dari empat bulan terakhir.
Tempahan yang belum dipenuhi atau belum dihantar kepada pembeli meningkat 0.2%, manakala dalam tempoh 12 bulan sehingga April mencatat penurunan 1.2%.
Data terbaru ini menunjukkan momentum dalam perbelanjaan modal atau pelaburan dan data-data terbaru dijangka tidak memberi banyak impak kepada polisi monetari dalam masa terdekat.


Analisis GOLD – Senyuman Sedikit Terukir Di Wajah Pelabur Emas

Resah pelabur sedikit mereda apabila harga emas kembali meningkat semula di sesi Eropah semalam setelah pada sesi sebelumnya memulakan dagangan pembukaan awal minggu dengan kejatuhan nilai.
US dolar yang pada mulanya menyambung pengukuhan di sesi Asia setelah petunjuk hawkish oleh Pengerusi Federal Reserve (Fed) Jerome Powell di Jackson Hole minggu lalu, kembali paparkan penyusutan semula di sesi Eropah dan New York.
Justeru, situasi ini telah kembali memberi ruang semula untuk emas kembali catatkan peningkatan semula.
Walaupun US dolar berkemungkinan dijangka menyusut sementara dengan faktor aktiviti profit-taking serta kewaspadaan pelabur menjelang laporan NFP AS di penghujung minggu, namun penganalisis memberi amaran bahawa US dolar boleh kembali mengukuh semula pada bila-bila masa.
Pergerakan harga pada carta XAU/USD yang mengukur nilai emas berbanding US dolar, harga dilihat mencatatkan penurunan sehingga ke paras 1720.00 melepasi paras terendah pada minggu lalu sekitar 1728.00.
Berlaku lonjakan semula harga emas di sesi Eropah bersambung ke sesi New York dengan paras ketinggian harian dicapai sekitar 1745.00.
Jika diperhatikan, kenaikan tersebut gagal melepasi paras halangan Moving Average 50 (MA50) pada rangka masa 1 jam di carta XAU/USD menunjukkan trend harga belum lagi berubah. Justeru, kenaikan yang berlaku berkemungkinan sekadar corak pembetulan harga.
 Pergerakan harga yang bersambung pada sesi Asia dan Eropah hari ini (Selasa) juga dilihat masih terhalang oleh halangan MA50 dengan mempamerkan corak penurunan yang perlahan.
Sekiranya harga membuat penurunan, paras sokongan harga pada zon 1720.00 akan menjadi tumpuan sekali lagi dan reaksi harga di kawasan tersebut akan diteliti pelabur.
Sekiranya harga susut lebih rendah menembusi zon itu, harga emas bakal jatuh lebih parah dengan jangkaan boleh menuju ke sekitar 1700.00 atau mencecah sehingga zon 1680.00.
Sebaliknya jika kenaikan harga mula melepasi halangan MA50, isyarat awal untuk pergerakan trend bullish bakal mendorong harga menuju ke zon 1760.00 semula, iaitu zon rintangan harga minggu lalu.
Jika melepasinya, pelabur akan mensasarkan semula harga emas untuk mencapai paras 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Penting: Impak Bacaan CPI Januari Tidak Seperti Diharapkan Pasaran?

Laporan terkini menunjukkan harga pengguna Amerika Syarikat mencatat peningkatan yang sederhana pada bulan Januari namun bacaan inflasi masih kekal lemah kerana penularan pandemik yang membimbangkan terus mengekang pertumbuhan sektor buruh dan industri perkhidmatan.
Jabatan Tenaga Kerja melaporkan indeks harga pengguna (CPI) meningkat 0.3% pada bulan Januari setelah naik 0.4% pada bulan Disember. Dalam tempoh 12 bulan sehingga Januari, CPI telah meningkat 1.4% setahun. Bacaan ini juga selari dengan ramalan pakar ekonomi pada 0.3%.
 Indeks US dolar didagangkan pada paras rendah pada paras pertukaran 90.323 berbanding matawang utama setakat jam 10.15 p.m. Matawang lain seperti Euro dan GBP terus catat pengukuhan sebanyak 0.16% dan 0.32% masing-masing.
Kemerosotan US dolar didiorong oleh keyakinan pasaran terhadap dana rangsangan kewangan dan fiskal, pendapat korporat yang kukuh dan perkembangan vaksin Covid-19.
Disisi lain, pasaran mengharapkan Amerika Syarikat dapat membaiki hubungan perdagangan dengan negara-negara lain.


Trump Mencadangkan Penjualan Rizab Minyak AS, Pasaran Komoditi Hitam Menjunam!

Harga minyak merosot dalam sesi Asia pada Selasa selepas Presiden Donald Trump mencadangkan penjualan separuh daripada rizab minyak strategik di dalam pelan bajet tidak selari dengan usaha OPEC dan sekutunya dalam mengurangkan pengeluaran minyak mentah bagi mengetatkan pasaran.
Selepas melonjak dalam perdagangan sesi Asia, Brent mentah mencatatkan junaman kepada $53.71 setong dengan penurunan sebanyak 16 sen atau 0.3 peratus daripada hari penutup terakhir.
WTI mentah didagang pada $51.00 dengan penurunan sebanyak 13 sen atau 0.3 peratus.
Dokumen yang dikeluarkan oleh pentadbiran lewat hari Isnin menunjukkan bahawa White House merancang untuk menjual separuh daripada simpanan minyak mentah kecemasan negara bagi menjana $16.5 Billion bermula Oktober 2018.
 Apa apa pelepasan rizab strategik minyak AS dikatakan akan mengganggu perjanjian OPEC dan beberapa pengeluar lain termasuk Russia untuk memotong pengeluaran bekalan sebanyak 1.8 juta tong sehari bagi mengetatkan pasaran dan menaikkan harga.
OPEC dan non-OPEC dijangka akan bertemu pada 25 Mei bagi membincangkan tempoh untuk melanjutkan pemotongan bekalan yang akan berakhir pada Jun tahun ini sehingga meliputi keseluruhan tahun 2017 dan suku pertama 2018.
Rizab petroleum strategik AS (SPR) kini merupakan rizab yang terbesar di dunia yang memuatkan hampir 688 juta tong minyak mentah, bersamaan dengan jumlah permintaan minyak dunia bagi tempoh seminggu.
Pengeluaran AS kini sudah mencecah kepada 9.3 juta tong sehari, tidak jauh daripada pembekal minyak mentah di dunia iaitu Arab Saudi dan Russia.
19 Orang Terbunuh di dalam Insiden Letupan di Manchester Arena


Khabar Duka Buat Pelabur! Aktiviti Ekonomi Eropah Lemah

Menghiasi pasaran pada sesi Eropah hari ini adalah penerbitan data pembuatan dan perkhidmatan dari Zon Eropah dan UK yang memperlihatkan bacaan bercampur-campur dicatatkan pada bulan Januari.
Anggaran awal hasil tinjauan IHS menunjukkan aktviti pembuatan Zon Eropah berkembang lebih tinggi dari dijangkakan pada bulan ini, dengan kenaikan 59.0 daripada 58.0 yang dicatatkan sebelumnya dan melebihi jangkaan untuk meningkat 57.6.
Pertumbuhan positif ini disokong oleh lonjakan sederhana dalam aktiviti perkilangan di Jerman yang menunjukkan beberapa daya tahan ketara untuk memulakan tahun baharu dengan melonjak ke tahap tertinggi lima bulan.
Bagaimanapun, berbeza pula dengan sektor perkhidmatan yang terus menunjukkan penurunan pada bulan Januari, dengan menurun ke tahap terendah 9 bulan pada 51.2 daripada 53.1, disebabkan kesan daripada penularan varian Omicron.
 Angka yang bercampur-campur ini menyebabkan mata wang euro sedikit berubah untuk didagangkan pada sekitar harga 1.1333 berbanding USD.
Sementara itu, pengembangan aktiviti ekonomi UK pula tidak seindah yang diharapkan apabila kedua-dua sektor pembuatan dan perkhidmatan memaparkan bacaan mengecewakan.
Pertumbuhan aktiviti perkilangan UK sedikit perlahan pada bulan ini, dengan hanya mencatat pengembangan 56.9 daripada 57.9 yang direkodkan bulan sebelumnya. Sementara sektor perkhidmatan pula sedikit tersasar dari jangkaan dan turut menunjukkan sedikit penurunan.
Kemerosotan ini membuktikan aktiviti ekonomi di UK sebenarnya terbeban dengan penularan Omicron walaupun kerajaan dilihat tidak bimbang dengan ancaman varian baharu ini.
Reaksi awal pound menunjukkan mata wang itu terus memanjangkan penyusutan ke sekitar harga 1.3530 selain turut terkesan dengan USD yang kuat menjelang mesyuarat polisi FOMC minggu ini.


Nasib Yang Berbeza Menimpa Matawang Utama Dunia Ini!

US Dollar masih kekal stabil sementara menunggu laporan data pekerjaan oleh Amerika Syarikat.
Dollar kembali pulih perlahan-lahan walaupun angka suku kedua pertumbuhan KDNK Amerika Syarikat yang dikeluarkan Jumaat lalu agak rapuh.
US Dollar Index yang mengukur kekuatan Greenback itu kali terakhir dinilai pada 95.719.
Memetik kenyataan Ayaka Sera, Ahli Strategi Pasaran di Sumitomo Mitsui Trust Bank, pertumbuhan gaji pada bulan Julai mungkin cukup kuat. Beliau juga menjangkakan pertambahan angka ke 200,000 dan laluan positif untuk US Dollar.
Selain itu, menurut tinjauan Reuters, kebanyakan ahli ekonomi menjangkakan kenaikan penerima gaji bukan dari sektor perladangan sebanyak 180,000.
Dalam masa yang sama, Euro juga kekal pada paras stabil. Euro dilihat kembali melonjak 0.10% kepada 1.1141.
EUR/USD, 15 minit
 Berbanding yen, US Dollar susut 0.1%, manakala, GBP/USD meningkat 0.18% selepas mencatat kejatuhan terbesar dalam tempoh sebulan.
GBP/USD, 15 minit
USD/JPY, 15 minit
Hal ini berikutan pengumuman kadar faedah oleh BoE kepada rekod terendah iaitu 0.25%.
Di tempat lain, Dollar Australia meningkat 0.4% kepada. Aussie masih kekal bertahan walaupun Reserve Bank of Australia (RBA) memotong kadar faedah kepada rekod terendah, 1.5% pada Selasa.
Roy Teo, Ahli Strategi FX Kanan berpendapat, semakin kuat Dollar Australia, semakin meningkat risiko pemotongan kadar oleh RBA.
RBA juga berkata, inflasi masih dikekalkan dibawah sasaran sehingga 2018 bagi membantu ekonomi agar berkembang dengan lebih pesat.
Nak tahu teknik ‘ajaib’ untuk trade? Baca tips ini!


Ulasan Kalendar Ekonomi Minggu Keempat 2017 (23-27 Januari)

Minggu ke-empat 2017, pasaran masih lagi memberi tumpuan kepada Trump dalam minggu pertama pentadbiran beliau sebagai Presiden Amerika Syarikat. Secara keseluruhan, para pelabur masih menunggu pengumuman rasmi tentang rangsangan fiskal 1 Trillion USD, dan pemotongan cukai korporat yang dijanjikan Trump sebelum ini.
Pada Isnin, Presiden Trump menepati janjinya dalam pilihan raya dengan mengeluarkan US dari perjanjian TPPA. Hal ini diakui sebagai satu kerugian besar oleh pihak Australia dan sedang dalam perbincangan sama ada mahu meneruskan perjanjian ini dengan potensi China sebagai pengganti US.
Di UK pula, ‘supreme court‘ (Mahkamah Tinggi) mahu pengundian dibuat di Parlimen terlebih dahulu sebelum pihak kerajaan memenuhi ‘article 50‘ untuk meneruskan proses keluar dari Kesatuan Eropah. Ini memberi keraguan sama ada kerjaan dapat meneruskan proses tersebut pada Mac seperti yang telah ditetapkan oleh Theresa May.
Terdapat tanda-tanda US dolar menguat semula dalam sesi dagangan minggu lalu, dengan US dolar menguat berbanding Yen dan Dolar Kanada. Sentimen pelabur juga semakin baik, apabila pasaran ekuiti US meningkat dengan Dow Jones mencapai paras 20,000 buat kali pertama. Emas yang mendapat permintaan sejak penghujung 2016, kini semakin melemah dengan kejatuhan tiga hari berturut-turut sejak Selasa.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

16-20 Januari 2017
23-27 Januari 2017

Eur/Usd– Naik 140 pip
Eur/Usd– 117 pip (volatile)

Usd/Jpy– 305 pip (volatile)
Usd/Jpy– Naik 286 pip

Gbp/Usd– Naik 430 pip
Gbp/Usd– Naik 305 pip

Usd/Chf- Jatuh 140 pip
Usd/Chf- 69 pip (ranging)

Usd/Cad– Naik 370 pip
Usd/Cad– Jatuh 282 pip

Aud/Usd– Naik 130 pip
Aud/Usd– 97 pip (volatile)

Nzd/Usd– Naik 149 pip
Nzd/Usd– Naik 151 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Indeks Keyakinan Pengguna Zon-Eropah : 24 Januari 2017 (Selasa)

Keyakinan pengguna di Zon-Eropah menguat ke paras -4.9 pada Januari dari -5.1 pada bulan sebelum dan sejajar dengan jangkaan pasaran. Sejak tahun lalu, terdapat peningkatan yang konsisten dalam keyakinan pengguna, dan bacaan Januari adalah yang tertinggi sejak April 2015. Keyakinan pengguna di Zon-Eropah akan terus disokong oleh tren pengukuhan dalam pasaran buruh, dengan kadar pengangguran berada di paras terendah sejak lapan tahun lalu.

Keputusan Supreme Court Terhadap kes Brexit : 24 Januari 2017 (Selasa)

Theresa May perlu mendapatkan kelulusan dari Parlimen untuk mencetuskan Article 50 dan memulakan proses rasmi bagi meninggalkan Kesatuan Eropah. Kerajaan UK ketika ini perlu mendapatkan sokongan dari Parlimen bagi melicinkan proses untuk memenuhi artikel 50. Daari segi undian Parlimen, Kerajaan dijangka akan mendapat undian majoriti di ‘House of Commons‘ dengan sedikit potensi untuk kalah. Tetapi isu yang lebih kompleks akan berlaku di ‘House of Lords‘. Dalam konteks ini, tumpuan utama adalah sama ada terdapat penangguhan kepada perancangan Kerajaan untuk memulakan proses Brexit sebelum akhir Mac 2017.

Harga Pengguna Australia : 25 Januari 2017 (Rabu)

Harga pengguna (Australia, CPI) melemah ke paras 0.5% pada suku ke-empat 2016 selepas mencatatkan kenaikan 0.7% pada suku ketiga. Pasaran menjangkakan bacaan harga pengguna berada di paras 0.7%. Australia telah berusaha  untuk melawan tekanan deflasi sejak beberapa tahun ini, berikutan harga komoditi yang rendah dan permintaan yang kurang memberangsangkan. Hal ini menjadi cabaran kepada bank pusat untuk mengurangkan masalah ini. Disebabkan itu, bank pusat mengurangkan kadar faedah polisi sebanyak dua kali tahun lepas.

Data Eksport Jepun : 25 Januari 2017 (Rabu)

 Eksport Jepun meningkat kali pertama sejak 15 bulan lepas. Bacaan positif ini disumbangkan oleh pengukuhan jualan barangan elektronik dan alat-ganti kenderaan. Ini adalah satu petanda positif kepada ekonomi Jepun yang banyak bergantung kepada pendapatan eksport, walaupun ada risiko dari dasar ‘Protectionism‘ US di bawah pentadbiran baru Trump. Eksport Jepun meningkat 5.4% dari tahun ke tahun pada Disember, berbanding jangkaan kenaikan tahunan sebanyak 1.2% oleh pasaran. Ini adalah satu kenaikan yang meyakinkan dengan kejatuhan 0.4% pada bulan sebelum itu.

Iklim Perniagaan Jerman IFO : 25 Januari 2017 (Rabu)

Data Iklim Perniagaan Jerman IFO merekodkan penyusutan kepada 109.8 pada Januari, kurang dari jangkaan 111.30. Data ini meningkat kepada 111 daripada 110.4 pada bulan sebelumnya sekali gus mencatat paras tertinggi sejak Februari 2014. Bacaan yang kukuh ini juga menunjukkan bahawa data pertumbuhan berada pada tahap yang kukuh pada suku keempat. Hal ini juga menunjukkan bahawa Jerman mampu bertahan daripada risiko Brexit dan sebarang ketidatentuan dasar Trump.

Inventori Minyak Mentah AS : 25 Januari 2017 (Rabu)

Inventori minyak mentah yang meningkat sebanyak 2.84 juta tong pada minggu berakhir 20 Januari berbanding 2.3 juta peningkatan pada minggu sebelum itu. Jumlah inventori berada 6.3% melebihi stok tahun lalu di paras 488.3 juta.

Data inflasi New Zealand : 26 Januari (Khamis)

Harga pengguna (CPI) N.Zealand meningkat 0.4% pada suku keempat 2016, lebih dari jangkaan pasaran sebanyak 0.3% kenaikan. Jika dibandingka dengan suku sebelum itu, suku ketiga yang lalu merekodkan kenaikan 0.3%. Data yang dikeluarkan hari ini memberi isyarat bahawa potensi untuk RBNZ memotong kadar bulan hadapan adalah begitu kecil. Mungkin RBNZ akan menggunakan pendirian neutral dalam sidang media nanti atau dalam kenyataan monetari mereka.

Data KDNK UK : 26 Januari 2017 (Khamis)

Bacaan awal bagi pertumbuhan ekonomi suku ke-empat UK (Q4 GDP) merekodkan peningkatan sebanyak 0.6% lebih dari jangkaan 0.5% dengan pertumbuhan tahunan pada kadar 2.2% yang juga lebih dari jangkaan 2.1%. Bacaan kali ini adalah peningkatan positif 16 kali berturut-turut dalam kiraan suku-tahunan.
Data yang dikeluarkan hari ini akan mengekalkan keyakinan dalam pertumbuhan jangka pendek, walaupun jangkaan pertumbuhan akan semakin perlahan tahun ini. Terdapat tanda peningkatan dalam ramalan pertumbuhan Bank of England dalam laporan inflasi yang akan dikeluarkan minggu ini.

Data Durable-goods US : 27 Januari 2017 (Jumaat)

Data durable goods US mencatatkan data yang negatif dengan penyusutan 0.4%. Tempahan durable goods digunakan untuk melihat kekuatan sektor pembuatan US yang mewakili 12% daripada keluaran dalam negara kasar, KDNK negara ini.

Data KDNK AS : 27 Januari 2017 (Jumaat)

Bacaan terbaru bagi pertumbuhan ekonomi US (GDP) pada suku keempat kurang memberangsangkan dengan hanya kenaikan 1.9%. Ini lebih rendah daripada bacaan pada suku ketiga yang mencatatkan kenaikan 3.5%. Perbelanjaan peribadi (Personal Consumption Expenditure, PCE) merekodkan kenaikan tahunan sebanyak 2.5% dari 3.0% sebelum ini. Kemerosotan dalam eksport akan menjadi tumpuan, kerana sumbangannya kepada data negatif hari ini. Ditambah lagi dengan pendirian ‘protectionism‘ dalam ekonomi US ketika ini.


Analisis Teknikal USD/CAD – Timeframe H1 – 21/11/2018

Pergerakan harga pada chart pasangan matawang USD/CAD turut menunjukkan pergerakan yang ketara sehingga 160 pips kenaikan harga pada dagangan Selasa. Ini adalah berikutan kejatuhan harga minyak mentah ke paras terendah dalam tempoh melebihi setahun menjelang mesyuarat OPEC pada bulan hadapan. Secara teknikal, berdasarkan pada indicator Moshed Magic Line semalam, harga yang pada mulanya bergerak mendatar di sekitar paras Magic Pivot akhirnya membuat lonjakan drastik sehingga mengatasi ketiga-tiga paras resistance dan mencapai paras ketinggian baru sekitar paras 1.33170 di mana paras tersebut kali terakhir dicapai harga adalah pada Jun lalu.
Pada sesi pasaran Asia hari ini, harga dilihat didagangkan perlahan sejak permulaan sesi dan membuat sedikit penurunan menjelang ke sesi pasaran Eropah. Jika harga terus mengekalkan lonjakan pada dagangan semalam, kenaikan harga seterusnya dilihat menuju ke paras resistance 1.3364 (MagicR1) untuk harga menguji zon ketinggian yang diuji pada Jun lalu. Seterusnya, harga yang meneruskan lonjakan dijangka akan menuju pula ke paras resistance yang berada lebih tinggi sekitar paras 1.3422 (MagicR2) di mana paras ini kali terakhir dicapai harga adalah pada Jun tahun lalu. Dan sekiranya lonjakan harga masih berlaku, berkemungkinan harga boleh mencatatkan paras ketinggian yang baru sehingga ke paras sekitar 1.3527 (MagicR3).
Sebaliknya, jika harga kembali membuat penurunan sehingga melepasi paras Magic Pivot hari ini, berkemungkinan harga bakal menuju ke paras support 1.3201 (MagicS1) sebagai paras awal penurunan harga. Kemudiannya, harga bakal menguji paras RBS (resistance become support) pada paras 1.31400 dan jika harga berjaya breakout paras ini, penurunan harga seterusnya dijangka akan menuju ke paras sekitar 1.3097 (MagicS2). Harga yang terus mengekalkan penurunannya berpotensi untuk mencecah paras support 1.3039 (MagicS3) untuk menguji zon tumpuan harga pada chart USD/CAD sebelum ini.
 Terus pantau perkembangan pasaran minyak mentah global yang mana memberi impak yang ketara pada perubahan nilai dollar CAD sepertimana yang berlaku pada chart USD/CAD pada dagangan semalam. Kawal risiko dagangan anda pada chart USD/CAD dengan menggunakan indicator Moshed Magic Line untuk mencari paras posisi dagangan yang berpotensi sebelum memulakan dagangan.

Paras support: 1.3201, 1.3097, 1.3039.
Paras resistance: 1.3364, 1.3422, 1.3527.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Negatif dari Australia Membenam Aussie. Macam Mana Pula Dengan NZD, JPY dan GBP?

Matawang Aussie merosot dalam sesi Asia selepas data kelulusan bangunan dilaporkan melemah dalam sesi ini. Sebaliknya, yen melonjak menjelang kajian semula dasar oleh Fed dan pilihanraya presiden AS pada minggu depan.
Australia sebelum ini melaporkan kelulusan bangunan bagi bulan September merosot, manakala kelulusan rumah swasta meningkat berbanding bulan sebelumnya. Bilangan tempat kediaman juga dilaporkan mengalami penurunan mendadak bagi bulan September.
Jadi, AUD/USD didagang merosot dalam sesi ini. Sementara itu, 2 pair matawang utama yang lain iaitu USD/JPY dan GBP/USD juga menjunam dalam sesi dagangan ini.
AUD/USD, 30 minit
USD/JPY, 30 minit
GBP/USD, 30 minit
 US Dollar Index yang mengukur kekuatan US Dollar melawan 6 matawang utama jatuh 0.08%.
Terdahulu, New Zealand melaporkan kadar pengangguran merosot bagi suku ketiga. Data itu juga terus menyokong kenaikan kiwi sebanyak 0.35%.
NZD/USD, 30 minit
Bank pusat AS dijangka tidak akan menaikkan kadar faedah, namun boleh memberi isyarat bagi sebarang kemungkinan yang bakal berlaku pada bulan Disember nanti.
Semalam, US Dollar mula jatuh ke paras terendah apabila kebanyakan pelabur terlalu berhati-hati untuk membeli matawang itu gara-gara ketidaktentuan pasaran.
Selain itu, isu yang menimpa Hillary Clinton terhadap tuduhan menggunakan emel peribadi sewaktu menggalas jawatan sebagai Setiausaha Negara juga turut membenam matawang US Dollar dari bergerak ke paras yang lebih tinggi dalam sesi ini.

Logam Kuning Ambik Kesempatan Atas Kelemahan Matawang Greenback!


EUR/USD Pacak 70 Pips Susulan Reaksi Terhadap Laporan NFP AS

Meleset berbanding jangkaan pasaran untuk menyaksikan pengukuhan US dolar di penghujung minggu apabila laporan data pekerjaan NFP Amerika Syarikat (AS) untuk Disember 2021 yang diterbitkan pada Jumaat lalu catat bacaan yang mengecewakan.
Sebelum itu, laporan data ADP yang mengukur sektor pekerjaan swasta AS yang diterbitkan pada Rabu pamer angka yang melonjak lebih tinggi, membuatkan pelabur melihat sebagai petunjuk positif terhadap laporan NFP, namun sebaliknya yang berlaku.

Pergerakan harga pada carta pasangan mata wang EUR/USD pada Jumaat lalu menyaksikan lonjakan harian sekitar 70 pips ekoran reaksi pasaran terhadap laporan NFP yang mengecewakan mendorong penyusutan US dolar pada penutup dagangan minggu lalu.
Harga masih bergerak dalam julat yang sama sehingga 6 minggu menantikan perkembangan seterusnya langkah Federal Reserve (Fed) dalam meneruskan dasar monetari mereka.
Kembali memberi isyarat untuk trend bullish pada carta EUR/USD, harga telah bergerak di atas paras sokongan Moving Average 50 (MA50) pada rangka masa 1 jam dengan jangkaan US dolar bakal melemah pada awal minggu menjelang data tumpuan inflasi AS minggu ini.
 Pembukaan pasaran pada sesi Asia hari ini (Isnin) melihat penurunan awal harga, namun berkemungkinan situasi tersebut hanya sementara dengan jangkaan kecenderungan US dolar untuk melemah di awal minggu.
Kenaikan harga yang berjaya diteruskan berkemungkinan akan kembali ke zon 1.14000 untuk menguji rintangan tersebut setelah 6 minggu harga berlegar di bawahnya.
Sebaliknya jika harga kembali menjunam semula, zon sokongan harga yang akan menjadi perhatian adalah pada 1.12500 yang masih lagi berjaya menyokong harga daripada jatuh lebih rendah.
Penurunan harga lebih rendah akan kembali menguji zon support utama pada tahun 2021 iaitu 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (9-13 Mac 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Pengeluaran Perindustrian Jerman (Isnin 3.00 Petang): Setelah mencatatkan penurunan terbesar ke paras terendah sejak Januari 2009 untuk bacaan data Disember, pengeluaran perindustrian Jerman untuk bulan Januari dijangka kembali meningkat kepada 1.7%.
Data Pertumbuhan GDP UK (Rabu 5.30 Petang): Bagi bacaan bulanan GDP UK, pasaran menjangkakan data bagi bulan Januari sedikit menurun selepas lonjakan pada bulan Disember lalu.
Laporan Belanjawan Tahunan UK (Rabu 7.30 Petang): Menjadi tumpuan kepada Menteri Kewangan UK terbaru Rishi Sunak akan membentangkan belanjawan UK. Dengan risiko yang melanda disebabkan krisis Coronavirus, sebarang laporan yang negatif akan meningkatkan kebimbangan pelabur.
 Data Inflasi Amerika Syarikat (Rabu 8.30 Malam): Bacaan inflasi Amerika Syarikat pada Februari akan dinilai oleh pelabur dan pasaran turut menjangkakan bakal berlaku penurunan pada bacaan data. Bacaan angka menurun akan meningkatkan lagi jangkaan untuk Fed menurunkan kadar faedah ke paras lebih rendah.
Mesyuarat Dasar Monetari Bank Pusat Eropah (Khamis 8.45 Malam): European Central Bank (ECB) masih lagi mengekalkan kadar faedah di paras sifar sejak 2016. Adakah tekanan oleh krisis Coronavirus yang menjejaskan ekonomi Eropah bakal melihatkan kadar faedah diturunkan di paras negative? Kenyataan dovish oleh bank pusat akan terus memberi tekanan terhadap dagangan dolar Euro.
Bacaan Akhir Inflasi Jerman (Jumaat 3.00 Petang): Menjadi ekonomi terbesar di zon Eropah, data ekonomi Jerman akan menjadi tumpuan pelabur. Bacaan akhir inflasi untuk bulan Februari dijangka akan kekal di paras 0.4%.
Data Sentimen Pengguna Amerika Syarikat (Jumaat 10.00 Malam): Bacaan awal bagi data keyakinan pengguna tinjauan University of Michigan untuk bulan Mac dijangka menurun setelah bacaan data melepasi paras 100 pada Februari.


GBP/USD Turun Semula Lebih 400 Pips Dari Paras Lonjakan Minggu Lalu

Terus menjadi tumpuan dan pilihan utama trader adalah pasangan matawang GBP/USD yang masih kekal menunjukkan penurunan sepanjang minggu selepas pengukuhan ketara Pound ketika kemenangan parti Konservatif dalam pilihan raya UK minggu lalu.
Perdana Menteri UK Boris Johnson telah mengumumkan rancangan untuk menulis undang-undang untuk UK meninggalkan Kesatuan Eropah (EU) pada tahun 2020 tanpa membenarkan lanjutan tempoh peralihan.
Penganalisis pasaran melihat penurunan 1.6% pada dagangan Pound adalah terbesar untuk tahun ini dalam tempoh 1 minggu. Penurunan pada GBP/USD yang telah mencecah 400 pips dari paras ketinggian melepasi 1.35000, melenyapkan semula keuntungan yang diraih pada lonjakan harga minggu lalu.
Selain risiko Brexit, pasaran juga berwaspada terhadap data inflasi UK yang akan dikeluarkan pada petang ini. Lebih menjadi tumpuan adalah mesyuarat dasar monetari Bank of England (BOE) pada Khamis dengan sentimen dovish.
Jika diteliti, penurunan harga yang menguji paras 1.31000 pada zon RBS (resistance become support) semalam telah melepasi garisan trendline yang menjadi paras sokongan dinamik harga.
Menyambung dagangan pada sesi Asia hari ini, mengejutkan pasaran apabila harga telah turun lebih rendah dari paras RBS 1.31000 tersebut menguatkan lagi trend penurunan pada carta GBP/USD.
 Setelah turun semula lebih 400 pips dari paras ketinggian yang dicapai minggu lalu, harga kini menguji sekitar paras yang menjadi titik lonjakan ketara sekitar 1.30700-1.30500.
Penurunan harga dijangka akan mencecah paras 1.30000 menjadikan penurunan harian 100 pips atau lebih jika risiko Brexit terus memberi tekanan buat matawang Pound British.
Jika harga menunjukkan kenaikan, paras sekitar 1.31800 dilihat paras tumpuan yang akan diuji untuk pembetulan harga sebelum harga kembali menyambung penurunan semula.
Dan sekiranya sentimen berubah, harga bakal kembali membuat kenaikan lebih tinggi melepasi paras harga 1.32000 dan bergerak lebih tinggi berkemungkinan menuju ke paras ketinggian yang dicapai minggu lalu.
Sebarang laporan terbaru Brexit akan menggerakan harga pada carta GBP/USD dan trader disarankan untuk berwaspada dan kawal risiko bagi posisi dagangan Pound.
Lihat gambar carta pasangan matawang GBP/USD di bawah untuk rujukan analisis teknikal anda.


Jangan Terkejut Dengan Laporan Dari Australia Ini!

Aussie terus mencatat junaman dalam sesi ini berikutan data pekerjaan yang mengecewakan.
Data pekerjaan dari Australia menunjukkan penurunan 3,900 pekerjaan bagi bulan Ogos. Angka ini agak mengejutkan berbanding dengan jangkaan peningkatan sebanyak 15,000 pekerjaan. Namun begitu, kadar pengangguran merosot kepada 5.6%.
AUD/USD didagang lebih rendah sejurus selepas data tersebut dikeluarkan.
 AUD/USD, 30 minit
Juga di Australia, nilai jangkaan inflasi M1 dicatat pada 3.3% berbanding nilai 3.5% sebelum ini.
Sementara itu, US Dollar terus didagang stabil berbanding matawang lain disamping prospek peningkatan kadar terus menjadi tanda tanya.
Pengukuhan Ekonomi Kedua Terbesar Dunia Ini Tidak Boleh Disangkal Lagi!


RBNZ Kekal Kadar Faedah 5.50%, Ini Kesan Pada Carta NZD/USD

Pergerakan harga pada carta pasangan mata wang NZD/USD diperhatikan pelabur pada dagangan sesi Asia pagi ini ketika berlangsungnya mesyuarat dasar monetari bank pusat New Zealand.
Reserve Bank of New Zealand (RBNZ) tepati ramalan untuk mengekalkan kadar faedah di paras 5.50% untuk mesyuarat terbaru hari ini.
Ini adalah kali pertama RBNZ bertindak menghentikan kenaikan kadar faedah setelah berterusan menaikkannya di setiap kali mesyuarat sejak Oktober 2021.
Reaksi awal pasaran setelah keputusan mesyuarat tersebut agak bercampur menyaksikan berlaku turun naik pada nilai dolar New Zealand.
Harga pada mulanya sedikit ditekan turun menghampiri paras 0.62000 sebelum membuat kenaikan semula mencapai paras sekitar 0.62400.
Setelah mencapai ketinggian terbaru 4 minggu itu, harga kembali pamer penurunan semula pada dagangan di pembukaan sesi Eropah.
Pergerakan harga masih bercampur susulan pelabur juga berwaspada terhadap mata wang US dolar yang tidak menentu menjelang terbitan data inflasi Amerika Syarikat (AS) di sesi New York sebentar lagi.
 Namun, ketika ini harga masih berlegar di atas paras sokongan Moving Average 50 (MA50) pada rangka masa 1 jam di carta NZD/USD yang mencadangkan trend menaik harga bakal diteruskan.
Sekiranya harga kembali menyambung kenaikan lebih tinggi mengatasi ketinggian dicapai di sesi Asia sebentar tadi, harga akan terus catatkan paras ketinggian yang terbaru lagi.
Sasaran seterusnya adalah untuk menuju pula zon 0.63000 yang sebelum ini merupakan rintangan diuji harga pada dagangan Mei lalu.
Namun jika kesan penyusutan dolar New Zealand lebih ketara, harga bakal susut di bawah paras 0.62000 dan melepasi paras sokongan MA50 sekaligus mencetus isyarat perubahan trend bearish.
Penurunan harga akan dijangka menguji paras dicecah minggu lalu sekitar 0.61300 sebelum harga menuju zon tumpuan pada 0.61000-0.66000.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tamparan Hebat Daripada Laporan NFP Masih Meninggalkan Kesan Kepada US Dollar

Dollar Australia dan New Zealand bergerak lebih tinggi berbanding US Dollar pada Isnin selepas Australia mengumumkan data yang agak positif. Sementara itu, laporan pekerjaan Amerika Syarikat dilaporkan mengecewakan.
AUD/USD meningkat 0.36% kepada 0.7599.

AUD/USD, 30 minit
Terdahulu pada Isnin, Biro Statistik Australia berkata keuntungan operasi syarikat meningkat sebanyak 6.9% pada suku kedua.
Angka sebelum ini, keuntungan operasi syarikat menunjukkan kemerosotan pada suku pertama sebanyak 4.4%.
 NZD/USD melonjak 0.58% kepada 0.7335.
NZD/USD, 30 minit
Pada masa yang sama, matawang Amerika Syarikat terus menerima tekanan selepas NFP yang diumumkan pada Jumaat yang lalu sedikit mengecewakan harapan peningkatan kadar oleh Fed.
Hal ini berikutan, Fed sebelum ini menjelaskan bahawa peningkatan kadar bergantung kepada data pekerjaan yang bakal dikeluarkan minggu lepas.
US Dollar Index yang mengukur kekuatan Greenback melawan 6 matawang utama kali terakhir dinilai pada 95.64.
Tanpa sedar, alasan hambar ini sering anda ungkap setiap hari.


China Umum Pengurangan Kepada Separuh Daripada Tarif Barangan Import A.S

Pada Khamis, China mengumumkan akan mengurangkan tambahan tarif ke atas beberapa barangan import Amerika Syarikat kepada separuh, berkuatkuasa pada 14 Februari 2020.
Menurut kenyataan terbaru Kementerian Kewangan China, kadar tarif 10% ke atas beberapa barangan dari A.S akan dikurangkan kepada 5%, manakala barangan lain yang dikenakan tarif 5% pula diturunkan kepada 2.5%.
Pelarasan ini akan dikuatkuasakan ke atas kira-kira $75 bilion import dari Amerika Syarikat yang dikenakan tarif pada 1 September 2019, iaitu ketika ketegangan antara dua ekonomi terbesar dunia itu meningkat.
 Susulan pengumuman tersebut, China berharap supaya kedua-dua pihak akan mematuhi syarat-syarat yang dipersetujui dalam perjanjian fasa 1 dan berusaha untuk melaksanakannya dengan baik untuk meningkatkan keyakinan pasaran, memacu pembangunan perdagangan dua hala dan pertumbuhan ekonomi dunia.
Antara produk yang menerima pengurangan tarif adalah barangan automotif, barangan pertanian termasuk daging babi, ayam, daging lembu dan soya, bahan kimia, minyak mentah, wiski dan makanan laut.
Dalam kenyataan itu, Kementerian Kewangan China tersebut tidak menyatakan sama ada pengurangan ini berkaitan dengan penularan coronavirus, sebaliknya ia dikatakan untuk memacu perkembangan perdagangan AS-China yang sihat dan stabil.
Menurut laporan Reuters pada Isnin, China dikatakan berharap bahawa A.S akan bersetuju untuk memberi kelonggaran ke atas beberapa syarat yang dipersetujui dalam perjanjian fasa 1 berikutan penyebaran coronavirus yang sedang berlaku di negara itu telah membantutkan operasi perniagaan dan pengeluaran.


Pelabur Waspada Pergerakan Mendatar Harga Pada Dagangan EUR/USD

Matawang dolar Amerika Syarikat diniagakan stabil pada dagangan Rabu selepas mengalami penyusutan pada sesi New York semalam ekoran bacaan data keyakinan pengguna yang diterbitkan lemah.
Sentimen rundingan dagang antara Amerika Syarikat dan China kekal optimis meskipun terdapat beberapa faktor ancaman terhadap kelancaran proses perjanjian.
Presiden Amerika Syarikat Donald Trump telah menyatakan bahawa proses rundingan perjanjian bersama China kini berada pada peringkat akhir.
Dolar USD kekal memberi tekanan terhadap dolar Euro seperti yang dipaparkan oleh pergerakan harga pada carta pasangan matawang EUR/USD.
Setelah penurunan ketara harga berlaku pada penghujung minggu lalu, pergerakan harga pada EUR/USD dilihat mendatar sejak awal minggu ini dalam julat 30 pips menantikan isyarat lebih jelas perkembangan rundingan dagang.
Pada dagangan Selasa semalam, harga bergelut untuk membuat kenaikan dan cuba melepasi garisan Moving Average 50 (MA50) pada zon SBR (support become resistance) dengan paras ketinggian harian 1.10230.
 Bersambung pada sesi pasaran Asia hari ini, harga membuat penurunan dari paras ketinggian semalam dan turun lebih rendah di bawah garisan MA50 sehingga menuju ke sesi pasaran Eropah.
Penurunan perlahan harga dilihat akan menuju paras tumpuan pada 1.10000 dan juga zon support di bawah paras tersebut.
Jika harga berjaya melepasi penurunan dari paras tersebut, harga bakal mencatatkan paras terendah bulanan terbaru pada carta EUR/USD.
Sebaliknya jika harga gagal tembusi zon support dan kembali pantul semula, kenaikan harga dijangka akan kembali ke paras SBR (support become resistance) 1.10400.
Kenaikan lebih tinggi berkemungkinan menguji semula zon resistance untuk dagangan November di bawah paras ketinggian 1.11000.
Lihat gambar carta pasangan matawang EUR/USD di bawah untuk rujukan analisis teknikal anda.


Lima News Besar Tumpuan Pasaran Pada Minggu Ini (8-12 Oktober)

US dollar membuat kenaikan dalam dagangan volatile pada minggu lalu. Apa pula yang akan berlaku pada minggu ini? Data inflasi Amerika Syarikat pula akan menjadi perhatian pasaran untuk melihat tekanan harga di negara itu. Pasaran juga dijangka akan meneliti perkembangan dalam rundingan Brexit.
Berikut adalah lima news besar yang akan menjadi tumpuan pasaran pada minggu ini:
#1 Data Pertumbuhan Ekonomi UK (Rabu)
Data ini akan dikeluarkan pada hari Rabu pukul 4.30 petang. Ini adalah laporan pertumbuhan ekonomi untuk bulan Ogos yang akan menggambarkan ekonomi pada permulaan suku ketiga. Ekonomi UK berkembang 0.30% pada bulan Julai iaitu bulan pertama pada suku ketiga dan jangkaan untuk Ogos ia akan perlahan kepada 0.10%. Sebarang catatan yang lebih perlahan daripada itu akan menambah kebimbangan terhadap ekonomi yang berhadapan dengan ketidaktentuan Brexit.
#2 Data Inflasi Harga Pengeluar AS, PPI (Rabu)
Data ini akan diumumkan pada pukul 8.30 malam. Indeks Harga Pengeluar (PPI) pada bulan Ogos merekodkan bacaan yang mengecewakan di mana ia meleset 0.10%. Data ini boleh dijadikan petunjuk kepada data harga pengguna CPI kerana sebarang kenaikan harga di peringkat kilang cenderung diterjemahkan kepada harga jualan peniaga kepada pengguna.
 #3 Minit Mesyuarat ECB (Khamis)
Minit mesyuarat European Central Bank (ECB) akan dikeluarkan pada pukul 7.30 petang hari Khamis. Bank pusat Eropah ini akan mengeluarkan maklumat yang lebih lanjut dalam mesyuarat sebelum ini. ECB dalam mesyuarat terakhirnya tidak mengubah dasar, walaubagaimanapun, Mario Draghi dilihat memberikan komen yang hawkish. Oleh itu, maklumat lanjut dalam mesyuarat sebelum ini akan menjadi perhatian pasaran untuk melihat sejauh mana keyakinan ECB kepada ekonomi Zon Eropah.
#4 Data Inflasi Harga Pengguna AS, CPI (Khamis)
Data ini akan dikeluarkan pada pukul 8.30 malam. Ini pula adalah data harga di peringkat pengguna iaitu indeks harga pengguna CPI. Data CPI sebelum ini meleset daripada jangkaan pada bulan Ogos. Harga pengguna kali ini dijangka naik 0.2% secara bulanan dan 2.40% secara tahunan.
#5 Data Imbangan Perdagangan China (Jumaat)
China akan mengeluarkan data imbangan perdagangan untuk bulan September pada pagi Jumaat. Jangkaan pasaran adalah China merekodkan lebihan $21 billion pada bulan lalu daripada $27.9 billion. Data imbangan perdagangan (trade balance) selepas ini sangat penting untuk diteliti kerana perang perdagangan yang telah tercetus antara AS-China. Kedua-dua negara telah mengenakan tariff kepada produk masing-masing sejak beberapa bulan yang lalu.


Lima News Besar Tumpuan Pasaran Minggu Ini (30 Okt – 03 Nov)

Tumpuan minggu ini sudah tentu terarah kepada penetapan polisi monetari tiga bank pusat utama dunia iaitu The Fed, Bank of England, dan Bank of Japan. Selain daripada polisi monetari, data NFP (non-farm payroll) juga akan dikeluarkan pada Jumaat.
1. Penetapan polisi monetari The Fed (Khamis, 2 pagi)
Bank pusat Amerika Syarikat ini dijangka akan mengekalkan kadar faedahnya di paras 1.25%. Pasaran akan menumpukan kepada kenyataan awal yang dikeluarkan untuk mendapatkan isyarat tentang pendirian semasa bank pusat tentang inflasi dan kadar faedah.
Walaupun Fed dijangka tidak akan membuat perubahan minggu ini, tetapi pasaran secara keseluruhan menjangka bank pusat akan menaikkan kadar faedah pada Disember.
Perubahan dari segi kepimpinan bank pusat juga dijangka akan banyak memberi kesan kepada polisi monetari Fed pada masa akan datang. Presiden Trump dijangka akan mengumumkan pengerusi The Fed yang baru minggu ini sebelum beliau berangkat dalam rangka lawatan ke Asia.
Kini kecenderungan Trump lebih kepada Jerome Powell berbanding John Taylor.
2. Laporan data NFP US (Jumaat, 8.30 malam)
Jabatan buruh Amerika Syarikat akan mengeluarkan laporan pekerjaan terkini pada Jumaat. Seperti biasa, ini adalah data ekonomi tumpuan utama pasaran setiap bulan.
Pasaran menjangka ekonomi US merekod tambahan 311,000 pekerjaan yang melonjak semula selepas bencana ribut taufan pada Ogos. Kadar pengangguran dijangka kekal pada 4.2%.
Sekali lagi perhatian utama pasaran adalah kepada data kadar gaji (Average hourly earnings) yang dijangka naik 0.2% selepas merekod kenaikan 0.5% bulan lalu.
 Selain daripada itu, beri tumpuan juga kepada data-data PMI sektor perkhidmatan dan pembuatan US. ADP-NFP juga akan dikeluarkan pada minggu ini yang mungkin boleh menjadi petunjuk kepada data NFP.
3. Penetapan polisi monetari Bank of England (Khamis, 8 malam)
Bank pusat UK ini akan mengumumkan polisinya pada Khamis dan diikuti dengan sidang media Gabenor Carney. Pasaran ketika ini menjangka BoE akan menaikkan kadarnya kepada 0.50% yang merupakan kenaikan pertama sejak 10 tahun lalu.
Namun begitu, terdapat juga keraguan oleh sesetengah pemain pasaran disebabkan ada beberapa data ‘impak sederhana’ yang merekod bacaan negatif. Selain itu, ketidaktentuan Brexit juga sepatutnya dipertimbangkan bank pusat sebelum menaikkan kadar minggu ini.
Secara keseluruhan, jangkaan pasaran adalah bank pusat menaikkan kadar faedah pada Khamis berdasarkan data inflasi dan GDP sebelum ini yang merekodkan prestasi memberangsangkan.
4. Data Inflasi Zon-Eropah (Selasa, 6 petang)
Data tumpuan Zon Eropah minggu ini terarah kepada bacaan inflasi (CPI) pada Selasa untuk melihat tren inflasi semasa. Jangkaan adalah, bacaan CPI kekal di paras 1.5%. Minggu lalu ECB mengurangkan jumlah bon kepada 30 billion dalam program pembelian aset bermula Januari 2018.
Sasaran inflasi blok ekonomi ini adalah 2%. Jika data pada Selasa merekod kenaikan signifikan yang melebihi jangkaan pasaran, ia dijangka akan mengukuhkan matawang Euro.
5. Penetapan polisi monetari Bank of Japan (Selasa)
Bank of Japan seperti biasa dijangka tidak akan membuat sebarang perubahan dalam polisi monetari. Ketika ini Bank of Japan menjalankan rangsangan monetari yang aggresif dengan kadar faedah negatif dan Quantitative Easing (QE).
Walaupun dengan polisi yang aggresif, inflasi masih lagi jauh dari sasaran 2%. Dengan bacaan inflasi yang sukar meningkat, pasaran masih melihat BoJ akan kekalkan rangsangan monetari aggresif sehinggalah inflasi kukuh di atas 2%.


Pandangan Kalendar Ekonomi Mingguan 15 – 19 Feb 2016

Pergolakan pasaran terus berlaku untuk seminggu lagi, dan China tidak boleh dipersalahkan. Data KDNK (GDP) dari Jepun, ucapan Presiden ECB Mario Draghi, data Inflasi dari UK dan Amerika Syarikat, data pekerjaan UK dan Australia serta minit mesyuarat FOMC adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Pengerusi Federal Reserve Janet Yellen memberi keterangan di hadapan Kongres AS sambil mengulangi bahawa Feds akan kembali ke dasar monetari “normal” jika keadaan dalam pasaran saham global semakin teruk. Walau bagaimanapun, Yellen masih menjangka Feds akan menaikkan kadar secara beransur-ansur tahun ini, memandangkan pertumbuhan yang stabil dan data pekerjaan yang kukuh.
Ditengah-tengah kelemahan ekonomi global, Pengerusi Feds Janet Yellen memberi amaran kepada Jawatankuasa Perbankan Senat AS terhadap reaksi berlebihan terhadap ancaman luar negara kepada ekonomi AS yang semakin meningkat. Adakah Feds akan meneruskan rancangan kenaikan kadar pada tahun ini? Pasaran mengatakan tidak. Satu lagi penggerak besar adalah Yen, dengan campur tangan BoJ disyaki akan melemahkannya semula selepas kenaikan nilai yang besar baru-baru ini.
Berikut adalah agenda utama dalam kalendar Forex minggu ini:
Jom kita lihat:
Isnin, 7:50 Pagi
Data KDNK (GDP) Jepun:  Anggaran awal GDP bagi suku ketiga 2015 menunjukkan penguncupan 0.2%, walaupun dasar pelonggaran diguna pakai oleh BoJ. Permintaan dalam negeri menjunam 0.3%, manakala penguncupan besar berlaku dalam pelaburan swasta dalam sektor bukan kediaman, jatuh 1.3%. Pelaburan awam menguncup 0.3%. Pada asas tahunan, GDP jatuh sebanyak 0.8% berbanding ramalan kejatuhan sebanyak 0.2%. Ini adalah penguncupan ekonomi Jepun untuk dua suku tahunan berturut-turut, sekaligus menunjukkan trend kemelesetan yang baru. Anggaran awal bagi suku keempat dijangka penguncupan sebanyak 0.2%.
Isnin, 10:00 Malam
Ucapan Presiden ECB:  Presiden ECB Mario Draghi akan memberi keterangan di hadapan Jawatankuasa Hal Ehwal Ekonomi dan Kewangan Parlimen Eropah di Brussels. Beliau boleh merujuk kepada risiko kepada ekonomi Euro-Zone kesan daripada kelembapan ekonomi di China, inflasi yang sederhana dan ketidaktentuan geopolitik yang semakin meningkat. Turun naik pasaran adalah dijangka.
Selasa, 5:30 Petang
Data Inflasi UK:  Kadar inflasi UK meningkat 0.2% pada bulan Disember, meningkat untuk bulan pertama sejak Januari. Peningkatan utama berlaku dalam kos pengangkutan, terutamanya tambang udara dan bahan api motor pada tahap yang lebih kecil. Namun, harga alkohol, tembakau, makanan dan minuman bukan beralkohol merosot. Tambahan pula, inflasi harga rumah yang tidak termasuk dalam indeks CPI, meningkat 7.7 mata pada tahun ini. Walaupun dengan kenaikan ini, CPI kekal pada tahap yang terendah dalam sejarah. Ekonomi menjangkakan CPI meningkat sebanyak 0.3% pada kali ini.
Selasa, 6:00 Petang
ZEW Sentimen Ekonomi Jerman:  Penganalisis Jerman dan keyakinan pelabur menurun kurang daripada yang dijangkakan pada bulan Januari, ekoran kelembapan di China dan pasaran negara membangun yang lain terus menjejaskan prospek ekonomi terbesar di Eropah. Sentimen ekonomi merosot kepada 10.2 mata daripada 16.1 mata pada bulan Disember, bacaan terendah sejak Oktober. Walau bagaimanapun, skor tersebut lebih tinggi daripada ramalan pasaran untuk 8.2 mata. Walaupun wujud trend pertumbuhan pada 2015, ekonomi Jerman mengalami cabaran luar negara seperti dari China dan pasaran negara membangun. Keyakinan penganalisis diramalkan meningkat sebanyak 0.1% pada bulan Februari.
 Rabu, 5:30 Petang
Data Pekerjaan UK:  Kadar pengangguran UK jatuh ke paras terendah dalam tempoh sedekad pada suku terakhir tahun 2015. Kadar pengangguran mencatatkan angka 5.1% dengan 31.4 juta orang mempunyai pekerjaan. Tuntutan untuk bantuan pengangguran menurun sebanyak 4,300 pada Disember 2015 dengan peratusan pemohon kekal tidak berubah pada 2.3%. Sementara itu, pertumbuhan gaji tidak termasuk bonus, meningkat 1.9% pada asas tahunan, penurunan kecil daripada kenaikan 2% yang dicatatkan pada suku sebelumnya. Penganalisis menjangkakan pertumbuhan upah akan meningkat pada separuh pertama 2016, sekaligus mencetuskan inflasi yang lebih tinggi. Jumlah tuntutan pengangguran dijangka merosot sebanyak 2,900 pada bulan Januari.
Rabu, 9:30 Malam
Permit Bangunan AS:  Permit bangunan AS menurun 3.9% pada bulan Disember kepada kadar 1.23 juta unit. Penurunan ini berlaku selepas kenaikan mendadak selama dua bulan. Permit untuk pembinaan rumah-rumah keluarga tunggal meningkat 1.8% pada November. Permit bangunan untuk berbilang keluarga menurun 11.4%. Tambahan pula, perumahan baru bermula juga merisaukan, jatuh 2.5% kepada kadar tahunan pelarasan bermusim sebanyak 1.15 juta unit. Bilangan permit bangunan dijangka terus berkurangan kepada 1.21 juta unit.
PPI AS:  Harga pengeluar AS menjunam pada bulan Disember sebanyak 0.3%, angka kejatuhan terbesar dalam tempoh lebih daripada tiga tahun. Penurunan yang berterusan dalam kos tenaga adalah sebab utama di sebalik penurunan ini. Pakar ekonomi menjangkakan inflasi yang perlahan pada minggu-minggu akan datang. Walau bagaimanapun, kelemahan yang didorong oleh sektor tenaga ini dipercayai bersifat sementara dan kenaikan kadar seterusnya dijangka berlaku pada bulan Jun. Harga pengeluar dianggarkan menurun 0.2% pada bulan Januari.
Khamis, 3:00 Pagi
Minit Mesyuarat FOMC:  Ini adalah minit dari mesyuarat bulan Januari, di mana Feds mengekalkan kadar tidak berubah dan masih membuka pintu kepada kenaikan kadar pada bulan Mac. Mereka memberi amaran mengenai perkembangan global tetapi tidak menyebut tentang risiko. Minit ini akan mendedahkan lebih banyak data mengenai bagaimana Feds melihat keadaan ekonomi semasa.
Khamis, 8:30 Pagi
Data Pekerjaan Australia:  Pasaran pekerjaan Australia kehilangan 1,000 pekerjaan pada bulan Disember. Pekerjaan sepenuh masa meningkat sebanyak 17,600 manakala 18,500 kerja sambilan telah hilang. Bacaan adalah jauh lebih baik daripada penguncupan 11,000 pekerjaan yang dianggarkan oleh penganalisis. Tambahan pula, kadar pengangguran kekal tidak berubah pada 5.8%, walaupun dijangka meningkat kepada 5.9%. Namun, kadar penyertaan menurun daripada 65.3% kepada 65.1%, bermakna terdapat kurang pekerja dalam pasaran buruh. Secara keseluruhan, terdapat satu trend positif dalam pasaran buruh berbanding dengan bulan yang sama tahun lalu. Pasaran pekerjaan Australia dijangka menambah 13,200 pekerjaan manakala kadar pengangguran dijangka kekal pada 5.8%.
Khamis, 9:30 Malam
Indeks Pembuatan Philly Feds AS:  Aktiviti perkilangan di kawasan Feds Philadelphia menguncup untuk bulan kedua berturut-turut pada bulan Januari, menurun kepada -3.5 mata daripada -5.9 mata pada bulan sebelumnya. Penganalisis menjangka bacaan yang lebih negatif sebanyak -5.8 mata. Penghantaran meningkat, tetapi tempahan baru dan pekerjaan menurun sedikit. Indeks harga mencadangkan tekanan yang berterusan kepada harga pembuatan. Aktiviti perkilangan di kawasan Feds Philadelphia dijangka mencecah -3.1 mata.
Tuntutan Pengangguran AS:  Bilangan rakyat Amerika yang memfailkan tuntutan baru untuk bantuan pengangguran menurun secara mendadak pada minggu lepas, sekaligus menunjukkan pasaran buruh yang kekal berdaya tahan walaupun pertumbuhan ekonomi yang lembap. Jumlah tuntutan pengangguran jatuh 16 ribu kepada pelarasan bermusim sebanyak 269 ribu, berbanding jangkaan penganalisis sebanyak 287 ribu. Purata bergerak empat minggu tuntutan jatuh 3,500 kepada 281,250 minggu lepas. Penganalisis percaya bahawa sebahagian daripada data ekonomi suram yang berkaitan dengan faktor-faktor sementara, tidak mencerminkan keadaan sebenar. Bilangan tuntutan pengangguran AS diramal akan mencapai 275 ribu minggu ini.
Jumaat, 9:30 Malam
Data Inflasi AS:  Harga pengguna (CPI) AS jatuh tidak disangka-sangka pada bulan Disember lalu sebanyak 0.1% berikutan bacaan rata pada bulan November. Harga tenaga terus merosot manakala perkhidmatan meningkat secara sederhana. Walaupun jatuh, CPI naik 0.7% dalam tempoh 12 bulan hingga Disember – peningkatan terbesar dalam setahun. Sementara itu, CPI teras, tidak termasuk kos makanan dan tenaga, meningkat 0.1% selepas meningkat 0.2% selama tiga bulan berturut-turut. Pada asas tahunan, CPI teras meningkat 2.1%, kenaikan terbesar sejak Julai 2012, selepas mendaki 2.0% pada November lalu. CPI dianggarkan merosot sebanyak 0.1%, manakala CPI teras dijangka mendapat 0.2% pada kali ini.
** Semua masa dalam waktu Malaysia dan yang sewaktu dengannya GMT +8


Analisis Teknikal NZD/USD – Timeframe H1 – 6/9/2018

Pasaran Asia hari ini dilihat lemah dimana sentimen pasaran semasa masih tidak menyebelahi pengukuhan nilai matawang NZD dan dijangka NZD akan terus kekal didagangkan lemah. Pasaran masih lagi dilihat dalam keadaan berisiko (risk-off) ekoran kebimbangan para pelabur terhadap risiko perang dagang antara AS-China yang dijangka lebih hangat minggu ini berikutan tarif tambahan Amerika Syarikat terhadap barangan China.
Selain itu, jangkaan kenaikan kadar faedah di New Zealand yang diubah daripada September 2019 ke Setember 2020 menurunkan lagi keyakinan pelabur terhadap matawang Kiwi itu serta ditambah lagi dengan kenyataan daripada Reserve Bank of New Zealand (RBNZ) yang menjangka pertumbuhan ekonomi yang perlahan di New Zealand.
Sementara itu, isu-isu utama yang sedang hangat buat masa sekarang seperti perjanjian NAFTA dan perang dagang AS-China yang melibatkan Amerika Syarikat membuatkan pelabur melihat pasaran masih dalam keadaan berisiko (risk-off). Namun begitu, nilai matawang USD terus mengukuh ekoran permintaan USD yang turut meningkat disebabkan faktor matawang USD itu sendiri yang dikategorikan sebagai matawang safe-haven.
Tumpuan masih terhadap isu tarif tambahan oleh Amerika Syarikat terhadap barangan import China sejumlah $200billion. Selain daripada itu, USD turut disokong oleh kenyataan ahli FED Bostic yang mengatakan bahawa sektor pekerjaan AS dalam keadaan mengukuh dan inflasi adalah dalam sasaran. Sektor perkilangan di AS juga dalam keadaan yang baik dan berkembang dengan kadar yang pantas.
 Jika dilihat pada chart bagi pasangan matawang NZD/USD, harga membuat penurunan dari paras resistance 0.67200 sejak penghujung minggu lalu sehingga ke paras support 0.65450. Semalam, harga dilihat kembali membuat kenaikan dari paras support 0.65450 dan terus naik lebih tinggi ke paras 0.65970.
Pada sesi pasaran Asia hari ini, harga dilihat membuat sedikit kenaikan dari paras harga semalam dan menuju ke zon SBR (support become resistance) sebelum ini di paras 0.66200. Namun harga kembali melemah sedikit dan turun ke paras garisan daily pivot 0.65700 sebelum membuat sedikit kenaikan dimana harga semasa bergerak di sekitar zon harga 0.65950 setakat jam 4.20 petang.
Jika harga terus membuat kenaikan dan menembusi (breakout) paras resistance 0.66200, paras resistance terdekat yang dilihat menjadi sasaran harga adalah pada paras 0.66400 dan seterusnya di 0.66820.
Namun, jika USD terus mengukuh dan menekan harga lebih rendah, harga dilihat perlu menguji terlebih dahulu paras support 0.65450 dan jika paras tersebut berjaya ditembusi (breakout), harga berkemungkinan untuk turun ke paras support 0.65000 dan seterusnya ke paras 0.64770. Diingatkan supaya kawal posisi dagangan yang melibatkan matawang USD khususnya pada minggu ini berikutan beberapa data ekonomi yang menjadi tumpuan Jumaat ini.
Paras support: 0.65458, 0.65034, 0.64775.
Paras resistance: 0.66141, 0.66400, 0.66824.


Lonjakan Aussie Pada Sesi Asia Didorong Data Ekonomi China

Dagangan dolar Australia dipengaruhi beberapa data penting yang diterbitkan pada sesi pasaran Asia hari ini. Bermula awal sesi, data indeks perkilangan tinjauan AIG mencatatkan bacaan yang kembali meningkat ke paras 51.3 mata untuk bulan Julai berbanding penguncupan kepada 49.4 pada bacaan bulan Jun buat pertama kali dalam tempoh hampir 3 tahun.
Pertumbuhan didorong oleh kenaikan 3.2 mata untuk pesanan baru dan kenaikan pada pertambahan pekerjaan. Selain itu, kadar eksport meningkat 1.5 mata berikutan permintaan luar negara yang kukuh untuk produk pembuatan Australia seperti makanan, minuman, produk farmasi, vitamin dan kosmetik dilaporkan.
Aussie seterusnya disokong pula oleh data ekonomi China yang menyusul pada jam 9.45 pagi. Data PMI perkilangan tinjauan Caixin di China mengeluarkan bacaan yang sedikit meningkat untuk Julai iaitu 49.9 mata berbanding jangkaan kenaikan 49.6 daripada bacaan 49.4 sebelum ini.
Kedua-dua kadar pengeluaran dan jualan luar negara tidak menunjukkan perubahan yang ketara manakala terdapat sedikit kenaikan pada pesanan baru. Pada masa yang sama, tahap pembelian turut meningkat.
 Namun risiko dilihat kepada keadaan permintaan yang sedikit lemah dengan input untuk tempahan barangan dan produk pengeluaran yang menurun.
Kadar keyakinan meningkat ke paras tertinggi tiga bulan, namun kebimbangan dirasai menjelang keputusan rundingan dagang bersama Amerika Syarikat minggu ini yang terus mempengaruhi keseluruhan sentimen pasaran.
Berbanding dagangan safe-haven Yen, dolar Australia berjaya melonjak 50 pips dari paras terendah sejak minggu lalu pada carta harga pasangan matawang AUD/JPY.
Sementara itu, pasaran masih menantikan keputusan rundingan dagang antara Amerika Syarikat dan China yang telah berakhir semalam setelah berlangsung selama 2 hari di Shanghai, China.
Sebarang keputusan yang positif daripada rundingan terbaru akan membantu menyokong kembali dagangan Aussie yang diniagakan merosot sepanjang 2 minggu kebelakangan ini.


EUR/USD – Analisis Teknikal – 8/11/2017

EUR/USD – Analisis Teknikal – 8/11/2017

 EUR/USD semalam berjaya untuk bearish lebih kurang 50 pips dengan mencapai MagicS2. Jika diperhatikan, ia telah berjaya membentuk new LL sekitar harga 1.1560. Pergerakan ketika ini masih ke arah bearish selagi ia tidak breakout Key Resistance hari ini iaitu MagicR1 1.1614.
Dijangkakan, ia berpotensi untuk mencapai Key Support hari ini dan jika breakout ia akan terus bearish bagi membentuk new LL sekitar harga 1.1514/00. Walaubagaimanapun, jika ia breakout Key Resistance harian 1.1614, EUR/USD berkemungkinan akan menguji semula Key Resistance Zone iaitu 1.1700/1.1660.


6 Berita Data Ekonomi Penting Tumpuan Pasaran Minggu Ini (27-31 Mac 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Keyakinan Pengguna AS (Selasa 10.00 Malam): Data tinjauan terhadap keyakinan kewangan di AS memberi gambaran terhadap perbelanjaan di bulan Mac. Dengan krisis yang sedang melanda, bacaan data diramalkan sedikit menurun.
Data Inflasi Australia (Rabu 8.30 Pagi): Bacaan data indeks harga pengguna di Australia akan diperhatikan setelah laporan pekerjaan diterbitkan sebelum ni catat angka yang positif. Bank pusat telah menaikkan kadar faedah sebanyak 25 mata asas pada mesyuarat yang berlangsung awal Mac lalu.
 Data KDNK AS (Khamis 8.30 Malam): Bacaan akhir data pertumbuhan ekonomi AS (GDP) untuk suku terakhir 2022 dijangka kekal tidak berubah pada 2.7% seperti angka sebelum ini. Ini menunjukkan pertumbuhan lebih perlahan berbanding suku sebelumnya yang diterbitkan pada Disember tahun lalu.
Data PMI Pembuatan & Perkhidmatan China (Jumaat 9.30 Pagi): Sektor penting di China akan dinilai pasaran sebagai ekonomi kedua terbesar di dunia untuk gambaran kesihatan ekonomi global semasa.
Data KDNK Kanada (Jumaat 8.30 Malam): Setelah bank pusat menghentikan kenaikan kadar faedah pada mesyuarat terbaru, pertumbuhan ekonomi semasa di Kanada akan dipantau. Bacaan terbaru menjangkakan peningkatan angka yang positif akan dipamerkan.
Data Perbelanjaan Peribadi Pengguna AS (Jumaat 8.30 Malam): Menutup dagangan pada penghujung minggu ini, pelabur akan memberikan tumpuan pada bacaan indeks PCE AS yang turut memberi petunjuk pada perubahan harga dan boleh mempengaruhi keputusan dasar monetari oleh Federal Reserve (Fed).


Masih Berdarah! USD Cuba Merawat Luka

Raja mata wang US dolar terus berlegar pada sekitar paras terendah 2 bulan walaupun penurunan yang dicatatkan telah terhenti.
Ketika pembukaan sesi Eropah, indeks dolar diniagakan sedikit berubah 101.60 berbanding sekumpulan mata wang utama.
Data yang mengecewakan dalam JOLTs, pembukaan pekerjaan Amerika Syarikat telah menambah tekanan buat dolar greenback untuk penjualan secara meluas pada hari Selasa.
Tumpuan pelabur kini disasarkan kepada penerbitan data pekerjaan ADP sektor swasta dan perkhidmatan ISM AS pada sesi New York.
Sementara itu, dolar kiwi cuba mempertahankan keuntungan yang diraih susulan keputusan mengejut Reserve Bank of New Zealand (RBNZ) dalam mesyuarat polisi terbarunya.
 RBNZ tanpa dijangka meningkatkan kadar faedah sebanyak 50 mata asas kepada 5.25%, meleset daripada jangkaan untuk kenaikan 25 mata asas.
Dalam pada itu, dolar Aussie pula kembali merosot daripada peningkatan yang dicatatkan berbanding greenback, melihatkannya didagangkan suram pada sekitar harga 0.6710.
Euro pula kekal stabil pada paras ketinggian 2 bulan dengan diniagakan sedikit berubah pada 1.0950 berbanding US dolar.
Selain itu, mata wang pound pula kekal mempertahankan pengukuhan pada sekitar puncak tertinggi 10 bulan pada 1.2485 berbanding greenback.
Di sisi lain, dolar Kanada pula sedikit goyah, berundur dari paras paling kuat 2 bulan berbanding US dolar.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.